Nissan LEAF: Περισσότερα από 200 χιλιάδες χιλιόμετρα χωρίς σταγόνα βενζίνης - CARSNEWS\nNissan LEAF: Περισσότερα από 200 χιλιάδες χιλιόμετρα χωρίς σταγόνα βενζίνης\nΤο Nissan LEAF άλλαξε τον τρόπο με τον οποίο ο κόσμος βλέπει τα ηλεκτρικά αυτοκίνητα. Το λανσάρισμα του πρώτου EV μαζικής παραγωγής το 2010 ήταν ένα στοίχημα, αλλά χάρη στους πιστούς ιδιοκτήτες και τους ενθουσιώδεις της ηλεκτροκίνησης, όπως η οικογένεια Monroe, η Nissan δεσμεύτηκε να συνεχίσει τις προσπάθειες για την περαιτέρω μείωση των εκπομπών άνθρακα.\nΩς μια εκ των πρώτων ιδιοκτητών LEAF στις ΗΠΑ, η οικογένεια Monroe εξακολουθεί να κατέχει το LEAF που αγόρασε το 2010. Από τότε έχει διανύσει πάνω από 200.000 συναρπαστικά χιλιόμετρα, χωρίς να σπαταλήσει ούτε μια σταγόνα βενζίνης.\nΤα μοναδικά πλεονεκτήματα του LEAF ήταν αυτά που παρότρυναν τους Monroe στην αγορά του LEAF. Ωστόσο, η αξιοπιστία του αυτοκινήτου και οι χαμηλές δαπάνες για συντήρηση, συν το γεγονός ότι δεν χρειάζεται να πληρώσουν για βενζίνη, ήταν που το κράτησαν για τόσο μεγάλο χρονικό διάστημα στην καθημερινότητά τους. Επιπλέον, με το LEAF είναι σε θέση να διατηρήσουν τη δέσμευσή τους για έναν τρόπο ζωής με μηδενικές εκπομπές ρύπων.\nFebruary 28, 2021 54\nTo L88 στην Corvette C3 σημαίνει μέχρι και 588 ίππους\nΗ Toyota Νο1 εταιρία σε πωλήσεις στον κόσμο!\nΔεν θέλει επανάληψη του φιάσκου της Παρασκευής η Formula 1\nH Novitec βάζει τη δική της πινελιά στη Ferrari 812 GTS


Διαβάστε επίσης: Ulefone Power Armor 13: «θηρίο» με 13200mAh μπαταρία σε προσφορά!\nΑποκτήστε το OnePlus 8 Pro 8GB+128GB στα 487€ από το Banggood – με EU Priority Mail χωρίς τελωνείο. Το Shipping Insurance είναι προαιρετικό.\nNext post UMIDIGI A9 Pro: με 48MP κάμερα, 6GB+128GB, πρακτικά τσάμπα!\nPrevious post Vodafone: Χειμερινές εκπτώσεις με 5G smartphones από €179\nXiaomi Mi 8: το κινέζικο flagship δικό σας, με 6GB+64GB στα 327€! [coupon]


Ο Bieber τα 'κανε μούσκεμα! - BORO από την ΑΝΝΑ ΔΡΟΥΖΑ - boro.gr\nΑρχική / Επικαιρότητα (old articles) / Ο Bieber τα 'κανε μούσκεμα!\nΟ Justin Bieber προσπαθεί συνεχώς να προκαλεί είτε με τις δημόσιες εμφανίσεις τους είτε με δηλώσεις του στα social media. Αυτή τη φορά ήρθε στο φως ένα βίντεο που είχε τραβηχτεί με κινητό τηλέφωνο πριν από ένα χρόνο από τους φίλους του, που τον δείχνει να κάνει την ανάγκη του όχι σε τουαλέτα εστιατορίου στη Νέα Υόρκη, όπου δειπνούσε, αλλά σε κουβά σφουγγαρίσματος! Όπως ήταν φυσικό το βίντεο έχει κάνει τον γύρο του Διαδικτύου και ο 19χρονος pop star προσπαθεί να μαζέψει τα ασυμμάζευτα! "Απολογήθηκε" ήδη μέσω Twitter στους θαυμαστές του και ζήτησε συγγνώμη για την ανάρμοστη συμπεριφορά του. ΠΗΓΗ: tmz.com\nΟ Bieber τα 'κανε μούσκεμα!\nΟ Justin Bieber προσπαθεί συνεχώς να προκαλεί είτε με τις δημόσιες εμφανίσεις τους είτε με δηλώσεις του στα social media.\nΑυτή τη φορά ήρθε στο φως ένα βίντεο που είχε τραβηχτεί με κινητό τηλέφωνο πριν από ένα χρόνο από τους φίλους του, που τον δείχνει να κάνει την ανάγκη του όχι σε τουαλέτα εστιατορίου στη Νέα Υόρκη, όπου δειπνούσε, αλλά σε… κουβά σφουγγαρίσματος!\nΌπως ήταν φυσικό το βίντεο έχει κάνει τον γύρο του Διαδικτύου και ο 19χρονος pop star προσπαθεί να μαζέψει τα ασυμμάζευτα! «Απολογήθηκε» ήδη μέσω Twitter στους θαυμαστές του και ζήτησε συγγνώμη για την ανάρμοστη συμπεριφορά του.


Ο Δημήτρης Σιδέρης έφτιαξε το πρώτο ηλεκτρικό Κρητικό λαούτο στην ιστορία | Αγώνας της ΚρήτηςΑγώνας της Κρήτης\nΒρίσκεστε εδώ: Αρχική / Πολιτισμος / Ο Δημήτρης Σιδέρης έφτιαξε το πρώτο ηλεκτρικό Κρητικό λαούτο στην ιστορία\nΜιλήσαμε με τον Δημήτρη Σιδερή, τον μουσικό που προχώρησε σε μια καινοτομία στον χώρο της παραδοσιακής μουσικής – και όχι μόνο.\nΟ Δημήτρης Σιδερής είναι ένας μουσικός από την Κρήτη ο οποίος αρέσκεται να πειραματίζεται με τις φόρμες της παραδοσιακής μουσικής του νησιού. Πρόκειται για έναν πολυπράγμονα τύπο, αφού τα project στα οποία συμμετέχει είναι ατελείωτα. Τα πιο βασικά από αυτά είναι οι πειραματικοί Babel Trio και οι Daulute. Βέβαια, ο 39χρονος εμφανίζεται και ως solo καλλιτέχνης, ενώ συνοδεύει γνωστούς λυράρηδες σε γλέντια και γιορτές. Ένα από τα πιο σημαντικά του επιτεύγματα είναι η δημιουργία του πρώτου ηλεκτρικού, κρητικού λαούτου – μια καινοτομία με αποκλειστικά δικό της ύφος και τεχνοτροπία.\nΜπορεί σε πρώτη ανάγνωση να μην είναι εύκολο να καταλάβει κανείς τη σημαντικότητα αυτής της δημιουργίας, όμως, μιλάμε για τη δημιουργία ενός καινούριου οργάνου, που μπορεί να προσφέρει στην παγκόσμια μουσική έναν νέο ήχο. Αυτό, εν έτει 2018, είναι αν όχι ανέφικτο, σίγουρα πολύ δύσκολο. Μάλιστα, πριν από έναν χρόνο έκανε πρεμιέρα και το ντοκιμαντέρ «Lute Electric», που καταπιάνεται με τις ηχογραφήσεις του πρώτου δίσκου με ηλεκτρικό λαούτο. Αξίζει να αναφέρω πως αυτές δεν πραγματοποιήθηκαν σε κάποιο στούντιο αλλά σε ειδικά επιλεγμένους χώρους με ιδιαίτερη ακουστική. Θέλοντας να μάθω περισσότερα, επικοινώνησα με τον Δημήτρη και κάναμε μια άκρως ενδιαφέρουσα κουβέντα για το χρονικό της δημιουργίας του ηλεκτρικού λαούτου, τις υπόλοιπες μουσικές του δραστηριότητες, αλλά και τη νέα γενιά μουσικών που δείχνει να αγκαλιάζει σιγά-σιγά τον παραδοσιακό ήχο και να τον εντάσσει στις συνθέσεις του.\nVICE: Πες μου λίγα λόγια για την ιστορία του κλασικού, κρητικού Λαούτου.\nΔημήτρης Σιδέρης: Πρόκειται για ένα από τα βασικά, παραδοσιακά -πλέον- δημοτικά όργανα της Κρήτης. Μπορούμε να πούμε, πως είναι από τα πιο σύγχρονα δημοτικά όργανα. Η Κρήτη είναι μεγάλο νησί και η μουσική που παίζονταν σε κάθε νομό ήταν αρκετά διαφορετική. Το Λαούτο άρχισε να χρησιμοποιείται στα Χανιά στις αρχές του 20ού αιώνα, συνοδεύοντας κυρίως το βιολί και πιο σπάνια τη λύρα. Στα μέσα του αιώνα αρχίζει να εξαπλώνεται, να μπαίνει σε ηχογραφήσεις και να φτιάχνεται κατά κάποιο τρόπο το Κρητικό Λαούτο. Το στεριανό Λαούτο υπήρχε στη Στερεά Ελλάδα από παλιότερα, οι Χανιώτες για κάποιες δεκαετίες έπαιζαν με αυτό, αλλά από τα μέσα του αιώνα αρχίζει να κατασκευάζεται ένα νέο όργανο, δομημένο στα μέτρα της ντόπιας μουσικής. Μεγαλώνει σαν όργανο, χαμηλώνει το κούρδισμα του κι έτσι έχουμε το κρητικό λαούτο που βλέπεις σήμερα να παίζουν οι κρητικοί μουσικοί. Για να καταλάβει ο κόσμος τι εννοούμε, αυτό που παίζει για παράδειγμα ο Χαρούλης είναι κρητικό λαούτο.\nΖεις από τη μουσική; Είναι το επάγγελμά σου;\nΝαι, είμαι μουσικός και δάσκαλος στο Κρητικό Λαούτο. Επίσης, κάθε καλοκαίρι -εδώ οκτώ χρόνια- κάνω ένα workshop Κρητικής μουσικής στο Αμάρι Ρεθύμνου. Πέραν του πρακτικά μουσικού σκέλους, διεξάγω και μια έρευνα πάνω στην κρητική μουσική ταυτότητα μέσα από αφηγήσεις ζωής διάφορων ανθρώπων. Προσεγγίζω δηλαδή το όλο θέμα και κοινωνιολογικά.\nΤο πιο δύσκολο ήταν να ξεκαθαρίσω στο μυαλό μου γιατί χρειάζομαι αυτό το όργανο. Απ’ ό,τι μου είπαν πολλοί μουσικοί εκ των υστέρων, είχαν σκεφτεί κάτι παρόμοιο αλλά δεν είχαν πραγματικά την ανάγκη να το δημιουργήσουν.\nΠώς σε κέρδισε το λαούτο ως όργανο;\nΈχω σπουδάσει κλασική κιθάρα και στην εφηβεία μου έπαιζα και ηλεκτρική. Μεγάλωσα στην Αθήνα, αλλά λόγω καταγωγής είχα δηλώσει σχολές και τελικά πέρασα στην Κρήτη. Από τότε που ήρθα και βρήκα τις ρίζες μου άρχισα να ασχολούμαι με το Λαούτο. Με ενέπνευσαν φυσικά κάποιοι άνθρωποι, όπως, ο Αχιλλέας Περσίδης και ο Ψαρογιώργης. Στην πορεία άρχισα την έρευνά μου μιλώντας με παλιούς μουσικούς και έφτιαξα μια δική μου μέθοδο για να μάθω το όργανο, επειδή δεν υπάρχει κάτι σχηματοποιημένο. Τέλος, είχα την τύχη να βρεθώ με κάποιους πολύ σημαντικούς λυράρηδες, όπως ο Δημήτρης Σγουρός, ο Αντώνης Φραγκάκης και ο Ζαχαρίας Σπυριδάκης. Άρχισα να παίζω, λοιπόν, σε γλέντια και μέσω όλων αυτών των δραστηριοτήτων έμαθα αυτήν τη μουσική και την αγάπησα.\nΜίλα μου για το χρονικό της δημιουργίας του ηλεκτρικού Λαούτου.\nΤο πιο δύσκολο, πάντα, είναι να προκύψει η ανάγκη που θα σε ωθήσει να καινοτομήσεις. Όπως σου είπα και πριν, παίζω σε γλέντια. Σε κάποια φάση έφτιαξα ένα συγκρότημα, τους Daulute, ένα ακουστικό σχήμα που επικεντρωνόταν στην κρητική μουσική αλλά με μια world οπτική. Είχαμε πνευστά, κρητικό λαούτο και κρουστά. Στην πορεία, άρχισα να πειραματίζομαι με διάφορα εφέ πάνω στο όργανο, όμως, φορτώνοντας το με ήχους, έφτασα σε ένα σημείο που δεν μπορούσε από τη φύση του να φτάσει στα όρια που ήθελα. Στο μεταξύ, στήσαμε και ένα άλλο σχήμα, τους Babel Trio, με τους οποίους παίζουμε με τύμπανα και ηλεκτρικό μπάσο. Δεν μπορούσα λοιπόν να φορτώσω δυνατές παραμορφώσεις. Το ακουστικό λαούτο δεν μου το επέτρεπε.\nΑυτό που παίζω είναι το πρωτότυπο και αυτήν τη στιγμή έχουμε στα σκαριά το δεύτερο και το τρίτο, που έχουν κάποιες βελτιώσεις όσον αφορά την παραγωγή του ήχου.\nΠρακτικά, ήταν δύσκολο να το φτιάξεις;\nΤο πιο δύσκολο ήταν να ξεκαθαρίσω στο μυαλό μου γιατί χρειάζομαι αυτό το όργανο. Απ’ ό,τι μου είπαν πολλοί μουσικοί εκ των υστέρων, είχαν σκεφτεί κάτι παρόμοιο αλλά δεν είχαν πραγματικά την ανάγκη να το δημιουργήσουν. Θα έλεγα πως ήταν μία δύσκολη, αλλά άκρως ενδιαφέρουσα, διαδικασία. Ξεκίνησα μια μανιακή αναζήτηση πάνω στα τεχνικά χαρακτηριστικά, το φάσμα του ήχου, όσων πρέπει να κρατηθούν και όσων πρέπει να αλλάξουν ώστε να κρατήσει το όργανο τον ήχο του. Ευτυχώς είχα δίπλα μου έναν μαθητή και φιλαράκι, τον Γιάννη Λεβεντάκη, ο οποίος, κατασκευάζει όργανα. Του είπα μια μέρα την ιδέα και πήρε με τη μία «φωτιά». Πηγαίναμε στο εργαστήρι που διατηρεί και δουλεύαμε μαζί. Μας πήρε περίπου τρεις μήνες να το κατασκευάσουμε. Περάσαμε από διάφορα στάδια δοκιμών. Ένα σημαντικό στοιχείο για μένα ήταν το να μείνει το σκάφος πίσω από την πρόσοψη ίδιο, ώστε να αισθάνεσαι πως κρατάς, όντως, ένα λαούτο. Δεν ήθελα να γίνει σαν την ηλεκτρική κιθάρα που είναι πολύ πιο λεπτή από την κλασική και την ακουστική, με αποτέλεσμα να αλλάζει το παίξιμό σου. Η μεγαλύτερη έκπληξη ήρθε την πρώτη φορά που το κουμπώσαμε σε ενισχυτή για να το δοκιμάσουμε. Ήταν από την αρχή τέλειο και αυτό οφείλεται στη μεθοδικότητα με την οποία δουλέψαμε.\nΈχεις ακόμη το πρωτότυπο όταν παίζεις ή έχεις φτιάξει και άλλα;\nΣε έχει πλησιάσει κάποια εταιρία για να σου προτείνει να κάνετε παραγωγή και να το πουλάτε;\nΈχουμε σκεφτεί με τον Γιάννη να κάνουμε κάτι τέτοιο και γι΄αυτό βρισκόμαστε σε διαδικασία κατοχύρωσης του οργάνου. Προς το παρόν, όμως, απλώς ικανοποιώ τις καλλιτεχνικές μου ανάγκες με αυτό. Εγώ το έφτιαξα για να το χρησιμοποιήσω ως καλλιτέχνης. Στην πορεία, θα δείξει. Πρόταση από κάποια εταιρία πάντως δεν μου έχει γίνει. Ούτως ή άλλως, τα περισσότερα λαούτα φτιάχνονται από μεμονωμένους κατασκευαστές. Μου έχουν ζητήσει πάντως αρκετοί μουσικοί να τους φτιάξω και ίσως σε κανένα χρόνο από τώρα να το κάνω. Ξέρεις, αν το φτιάχνεις για σένα έχεις τη δυνατότητα της δοκιμής. Αν όμως θέλεις να το πουλήσεις, θα πρέπει να το έχεις τελειοποιήσει.\nΣαφέστατα υπάρχει ένα ρεύμα που μιξάρει, κυρίως τη δημοτική μουσική, με το rock και πιο πολύ το heavy άκουσμα, αλλά θα το δεις και στην ηλεκτρονική μουσική αυτό.\nΗ αντίδραση του κόσμου στο άκουσμά του;\nΒλέπω πως έχει μεγάλη αποδοχή. Έχει τόσο πλούσιες συχνότητες σαν όργανο που σε κερδίζει. Μεγάλο συν είναι πως έχει κρατήσει τον ήχο του, αλλά στην τελική ο ακροατής θέλει να αισθάνεται αυτό που παίζεις. Δεν τον ενδιαφέρει το όργανο. Μιλάμε για έναν νέο ήχο, κάτι καινούριο χωρίς προηγούμενη αναφορά. Δεν το χρησιμοποιώ στα γλέντια, αλλά σε project που έχουν βάσεις στην κρητική μουσική και στοιχεία από metal, progressive μέχρι και jazz.\nΦωτογραφία: Kώστας Σταμούλης\nΤα τελευταία χρόνια βλέπουμε κάποιους νέους Έλληνες καλλιτέχνες που μιξάρουν πιο σύγχρονα ακούσματα με την παράδοση, όπως, για παράδειγμα, οι Villagers of Ioannina City και οι ΘΡΑΞ ΠΑΝΚC. Θεωρείς πως πρέπει να πηγαίνουν περισσότεροι μουσικοί προς τα εκεί;\nΔεν μπορώ να πω ότι «πρέπει» να πάμε προς τα εκεί, πουθενά δεν «πρέπει» να πηγαίνουμε. Σαφέστατα υπάρχει ένα ρεύμα που μιξάρει, κυρίως τη δημοτική μουσική, με το rock και πιο πολύ το heavy άκουσμα, αλλά θα το δεις και στην ηλεκτρονική μουσική αυτό. Ακολουθεί το πρώτο ρεύμα «επανανακάλυψης» της ελληνικής μουσικής. Αυτό που έφερε το ΤΕΙ Παραδοσιακής Μουσικής στην Άρτα σε μια εποχή που αρκετοί μουσικοί άρχισαν να παίζουν με ούτι και κανονάκι. Αυτό δεν ίσχυε στην εποχή των πατεράδων μας. Τότε, όποιος έπαιζε δημοτική μουσική ήταν αυτό και μόνο. Όχι ένα παιδί της πόλης που έπιασε κάποια στιγμή ένα κλαρίνο. Αυτό το έκανε η γενιά μας -εγώ είμαι 39 ετών- και το θεωρώ αναμενόμενο και θετικό. Έχεις από τη μία κόσμο που θέλει να φέρει τη δημοτική μουσική στο σήμερα και από την άλλη, μια κοινωνία που έχει τα τελευταία χρόνια κρίση ταυτότητας. Ο Έλληνας είχε φτάσει σε ένα καταναλωτικό στάδιο του «είσαι ό,τι έχεις» παραδίδοντας τα κλειδιά του πολιτισμού του. Όταν ήρθε όμως η κρίση και του πήρε αυτά που είχε, άρχισε να αναρωτιέται ποιος είναι. Το εν λόγω κίνημα είναι κάτι σαν απάντηση σε αυτό το ερώτημα. Παράλληλα, έσκασε και η φούσκα της ξενομανίας, του «θα ακούσω μόνο ξένο rock» και όλο αυτό έχει βγάλει στους μουσικούς έναν τσαμπουκά. Εμείς, για παράδειγμα, παίζουμε ένα «συρτό» και βγαίνει σχεδόν metal. Είναι σημαντικό να αποδείξουμε πως δεν παίζουμε παραδοσιακή μουσική ως μέλη μιας συντηρητικής πλευράς της κοινωνίας.\nΠέρσι έκανε πρεμιέρα στο Φεστιβάλ Θεσσαλονίκης ένα ντοκιμαντέρ που φέρει τον τίτλο «Lute Electric» και είναι βασισμένο στη δημιουργία σου. Θέλεις να μου μιλήσεις λίγο γι΄αυτό;\nΈφτιαξα το συγκεκριμένο όργανο μέσα από μία προσωπική ανάγκη. Με εξιτάρει ο ήχος μου να είναι όσο πιο δικός μου γίνεται και θα ήθελα όταν φύγω από αυτήν τη ζωή να μην έχω επαναλάβει κάτι που έχει πει κάποιος άλλος. Η πρώτη πράξη αποτύπωσης ενός οργάνου, λοιπόν, είναι να υπάρξει δισκογραφικά. Τον Μάρτιο του 2015 ολοκλήρωσα την κατασκευή του και το καλοκαίρι ξεκίνησαν τα γυρίσματα του «Lute Electric», που ουσιαστικά καταγράφει την πορεία των πρώτων ηχογραφήσεων ηλεκτρικού λαούτου, που πραγματοποιήθηκαν σε διάφορους χώρους. Είχαμε κάνει μια σχετική έρευνα για να βρούμε τις τοποθεσίες που μας έβγαζαν το κατάλληλο ηχόχρωμα για το εκάστοτε κομμάτι. Μου φάνηκε πολύ αυτοαναφορικό το να μπω σε ένα στούντιο και να ηχογραφήσω κι έτσι, επειδή είναι ένα σόλο όργανο και δεν χρειαζόταν να κινείται μια ολόκληρη ορχήστρα, αποφάσισα να γίνει έτσι. Κάπως τα έφερε η τύχη και συντονίστηκε μια ομάδα που μας ακολούθησε καθώς πήγαμε να γράψουμε αυτόν τον δίσκο βιντεοσκοπώντας την όλη διαδικασία.Το ντοκιμαντέρ λειτουργεί αν θες και σαν οπτικοακουστική κατοχύρωση του ηλεκτρικού λαούτου. Το «Lute Electric» είναι το αποτέλεσμα της δουλειάς των: Βασίλη Δημητριάδη, Μιχάλη Γερανιού και Νίκου Κεφαλογιάννη. O τελευταίος έπαιξε μεγάλο ρόλο και στη ηχητικό κομμάτι του όλου εγχειρήματος.\nΠού μπορεί να βρει κανείς το άλμπουμ που προέκυψε;\nΠρος το παρόν δεν έχει εκδοθεί από κάποια δισκογραφική, ψαχνόμαστε ακόμα με αυτό, αλλά ο κόσμος μπορεί να το ακούσει και να το κατεβάσει μέσω Bandcamp. Η ταινία έχει παίξει σε διάφορα φεστιβάλ ανά τον κόσμο και σχεδιάζουμε να βγάλουμε κάποια κομμάτια της ελεύθερα online. Αναζητούμε κάποιον εκδότη αυτήν τη στιγμή που ίσως να ενδιαφέρεται να κυκλοφορήσει όλο το πακέτο -DVD και δίσκο.\nΝα επιβιώσω μέσα στο δύσκολο τερέν που λέγεται «καλλιτεχνική ζωή στην Ελλάδα».\nΠροηγουμενο αρθρο Η ιστορία πίσω από το «Breaking the Law» των Judas Priest και η Θάτσερ\nΕπομενο αρθρο 5ο Διεθνές Μουσικό Φεστιβάλ Κρήτης


Γενικές πληροφορίες και αφιερώματα για Νομός Γρεβενών, Ελλάδα\nΧΙΟΝΟΔΡΟΜΙΚΟ ΚΕΝΤΡΟ ΒΑΣΙΛΙΤΣΑ\nΣτο βορειοδυτικό τμήμα του νομού Γρεβενών, σε απόσταση 42 χλμ. από την πρωτεύουσα του νομού (200 χλμ. από Θεσσαλονίκη και 460 χλμ. από Αθήνα), στην καρδιά της Βόρειας Πίνδου, βρίσκεται το Εθνικό Χιονοδρομικό Κέντρο Βασιλίτσας, ένα από τα ομορφότερα χιονοδρομικά κέντρα στην Ελλάδα, που κρατά χιόνι ως την άνοιξη. Βρίσκεται σε υψόμετρο 1642 μ. (μέχρι 2115 μ.) και απλώνεται σε δύο κορυφοπλαγιές του όρους Βασιλίτσα και τον μεταξύ τους αυχένα, όπου βρίσκεται και το Κεντρικο Σαλέ......\nΤο ΧΚΒ διαθέτει 18 πίστες (3 από αυτές είναι παιδικές/αρχαρίων) με τις 2 από αυτές ολυμπιακών προδιαγραφών. Οι πίστες του φτάνουν μέχρι και τα 2080 μ. μήκος (10 πίστες έχουν μήκος πάνω από 1000 μ.).....\nΔιαθέτει 6 αναβατήρες (2 baby lift), συνολικού μήκους 4800 μ. που καλύπτουν υψομετρικές διαφορές μέχρι και 313 μ. (κλίση 34%).....\nΚάθε Σάββατο η Βασιλίτσα σας δίνει τη δυνατότητα να απολαύσετε νυκτερινό σκι......\nΤο ΧΚΒ έχει δύο Σαλέ και ένα ορειβατικό καταφύγιο πολύ καλά εξοπλισμένα......\nΤο ΕΧΚΒ 42 χλμ. από τα Γρεβενά, 200 χλμ. από την Θεσσαλονίκη και 460 χλμ. από την Αθήνα.Από τα Γρεβενά παίρνετε τον δρόμο για Σμίξη. Από την Σμίξη το χιονοδρομικό κέντρο απέχει 8 χλμ......\nwebsite: www.vasilitsa.commail: exkb@vasilitsa.comτηλ: 24620-84850 & 84100 (Σαλέ).....\nΣμίξη Η Σμίξη είναι χτισμένη στα 1220 μ. κι είναι ένα από τα ορεινά βλαχοχώρια της Β. Πίνδου. Η παρουσία του χιονοδρομικού κέντρου, σε μικρή απόσταση από αυτήν, την έχει καταστήσει ορεινό θέρετρο της περιοχής. Στην Σμίξη σώζονται πολλά παραδοσιακά πέτρινα σπίτια που προσδίδουν ιδιαιτερότητα στον οικισμό. Τα περισσότερα είναι ηλικίας 100-150 ετών, διατηρούνται σε καλή κατάσταση και κατοικούνται. Επίσης, η Σμίξη, όπως όλα τα βλαχοχώρια της Πίνδου, διαθέτει πολλές παλιές πέτρινες βρύσες που η.....


Απογοήτευση Διαθεσόπουλου: Τελικά κοροϊδευόμαστε… | athlitiko\nΑπογοήτευση Διαθεσόπουλου: Τελικά κοροϊδευόμαστε…\nΥγρός στίβος 8 Νοε 2020, 11:06\nΑπογοητευμένος παρουσιάζεται σε δηλώσεις του ο πρόεδρος της Κολυμβητικής Ομοσπονδίας, Δημήτρης Διαθεσόπουλος για ό,τι έχει αποφασιστεί σχετικά με τον υγρό στίβο.\nΟι δηλώσεις Διαθεσόπουλου έρχονται ως συνέχεια της αλλαγής που αποφασίστηκε από τη Γενική Γραμματεία Αθλητισμού για καθολικό κλείσιμο των κολυμβητηρίων, παρότι αρχικά και εξαγγελθεί ότι τα ανοιχτά θα παρέμεναν τουλάχιστον σε λειτουργία για άθληση τριών ατόμων ανά διαδρομή.\nΟ κ. Διαθεσόπουλος τονίζει ακόμη πως η ΚΟΕ είχε την πρόθεση να καλύψει το ήμισυ του κόστους για τα τεστ προκειμένου τα πρωταθλήματα στο πόλο να μην σταματούσαν, κάνοντας την εκτίμηση ότι συνολικά το ποσό θα ανέρχονταν στις 60.000 ευρώ.\nΑναλυτικότερα, οι δηλώσεις από τον κ. Διαθεσόπουλο είναι οι εξής:\n«Το πρωί μάθαμε ότι θα επιτραπούν οι λειτουργίες στις ανοιχτές πισίνες, με τρεις αθλητές ανά διαδρομή. Μέσα σε αυτόν τον χαμό, λοιπόν, είπαμε “ευτυχώς κάτι γίνεται” και κρατιέται ζωντανό το πράγμα. Μετά από λίγες ώρες πληροφορούμαστε ότι αυτό ανακλήθηκε και δεν ισχύει. Μου κάνει μεγάλη εντύπωση, γιατί αυτή τη στιγμή που σας μιλάω παρακολουθώ το παιχνίδι της Basket League Περιστέρι – ΑΕΚ και βλέπω πάνω από 100 άτομα συνωστισμένα μέσα σε έναν χώρο 30μ.Χ20μ. Εκεί πέρα δεν εγκυμονεί κινδύνους για κορονοϊό; Εγκυμονεί κινδύνους όταν θα είναι 30 παιδιά με πέντε προπονητές σε ενάμισι στρέμμα ανοιχτό, όπως είναι η πισίνα; Αυτά δεν έχουν εξήγηση, είναι πρωτόγνωρα και φυσικά παλινωδίες. Τελικά κοροϊδευόμαστε…\nΌπως αποδείχθηκε, το γενικό lockdown ήταν αναγκαίο κακό, ίσως μόνη λύση για να αντιμετωπιστεί αυτό το άσχημο κλίμα που έχει δημιουργηθεί με το θέμα της πανδημίας του covid-19. Φυσικά, για τον αθλητισμό δεν είναι μόνο κακό, είναι καταστροφή. Σταματά σχεδόν κάθε αγωνιστική και προπονητική δραστηριότητα. Με σπασμωδικές αποφάσεις και κινήσεις διευθετούνται μεσοβέζικα κάποια ζητήματα, όπως για αθλητές Εθνικών ομάδων, σε κολυμβητήρια που δεν ξέρουμε αν τηρούν τα μέτρα κ.α. Αδρανοποιούνται τα σωματεία. Μια κατάσταση ζοφερή. Ουσιαστικά τα οδηγεί σε οικονομικό τέλμα και απώλεια του έμψυχου δυναμικού τους. Διότι τα παιδιά, όταν μείνουν εκτός για μεγάλο διάστημα (εύχομαι να μην είναι τελικά μεγάλο), απογοητεύονται, φεύγουν και τα σωματεία αιμορραγούν.\nΤα μόνα πρωταθλήματα που γίνονται είναι τα μεγάλα επαγγελματικά σε ποδόσφαιρο και μπάσκετ. Όλα τα άλλα εξαναγκάζονται σε αδράνεια και εξαφάνιση. Και αυτό έχει συνέπεια σε αθλητές, προπονητές και -όπως είπα- στα σωματεία. Διότι κάποια αθλήματα μπορεί να μην είναι επαγγελματικά, αλλά αποτελούν τρόπο βιοπορισμού για αθλητές και προπονητές, που και αυτοί οδηγούνται επίσης σε οικονομικό μαρασμό.\nΑπό ‘κει και πέρα δεν μπορούμε και να πιέζουμε συνέχεια όταν οι αντίκτυποι του lockdown είναι τεράστιοι σε όλον τον κοινωνικό ιστό. Πολλοί σου λένε, όταν η κοινωνία σείεται, δουλειές χάνονται, επιχειρήσεις καταστρέφονται, άνθρωποι οδηγούνται σε ανεργία και οικονομικό αποκλεισμό, εσύ δεν μπορείς να μιλάς συνέχεια για αθλητισμό. Πρέπει να καταλάβουν όμως, ότι ο αποκλεισμός των παιδιών μας από την άθληση είναι καταστροφικός. Τα κλείνεις στα σπίτια και να τα οδηγείς σε άλλες διεξόδους της σύγχρονης ψυχαγωγίας (τάμπλετ κλπ.), ενώ μπορούν να αθληθούν με ασφάλεια κάτω από ειδικές ντιρεκτίβες και υγειονομικά πρωτόκολλα.


Αϊτόρ: «Πολύ σημαντικό ματς με ΑΕΛ που πρέπει να κερδίσουμε» - Regista.gr\nSuper League 1ΑΕΛΑϊτόρ: «Πολύ σημαντικό ματς με ΑΕΛ που πρέπει να κερδίσουμε»\nΟ Παναθηναϊκός υποδέχεται την ΑΕΛ την Κυριακή (10/01, 17:15). Στο match programme του αγώνα μίλησε ο Αϊτόρ Κανταλαπιέδρα αναφέροντας τα εξής:\n«Πρόκειται για έναν αγώνα όπως όλοι οι άλλοι. Πολύ σημαντικό ματς το οποίο και πρέπει να κερδίσουμε για να καλύψουμε το χαμένο έδαφος και να γεφυρώσουμε τη διαφορά με τις ομάδες που βρίσκονται πάνω από εμάς στη βαθμολογία. Η ομάδα χτυπήθηκε από τον Covid-19».\n«Ήταν σίγουρα μία δύσκολη κατάσταση. Ξέρουμε ότι πρέπει να είμαστε ενωμένοι, να είμαστε όλοι μαζί και να δώσουμε τη μάχη μας για να καταφέρουμε να πάρουμε τα αποτελέσματα που θέλουμε. Έχουμε επιπλέον κίνητρο να κερδίσουμε και για τους συμπαίκτες μας που δεν μπορούν να βρίσκονται κοντά μας».\n«Υπήρχε πράγματι ενδιαφέρον και από ομάδες όπως η Μπεσίκτας, όπως είχε γραφτεί στον Τύπο; Υπήρξαν αρκετές ομάδες από την Τουρκία που έδειξαν ενδιαφέρον για εμένα, όπως και από άλλες χώρες της Ευρώπης. Εδώ, όμως, ήταν ο Τσάβι Ρόκα. Μιλούσα μαζί του για αρκετά μεγάλο χρονικό διάστημα για το πρότζεκτ που χτιζόταν εδώ. Ασφαλώς ρόλο καθοριστικό έπαιξε και το όνομα που έχει ο Παναθηναϊκός στην Ευρώπη, παρά τα προβλήματα που έχει αντιμετωπίσει ο σύλλογος τα τελευταία χρόνια. Για μένα ήταν πρόκληση το να επαναφέρουμε το κλαμπ εκεί που αξίζει στην ιστορία του».\n«Θυμάμαι ότι η ατμόσφαιρα ήταν πολύ καλή στην ομάδα. Βεβαίως με βοήθησε το γεγονός ότι αρκετά άτομα μιλούσαν Ισπανικά. Θα μπορούσα να πω πως μου έχει μείνει μία στενοχώρια που αυτό το πρότζεκτ τελείωσε τόσο γρήγορα. Έβλεπα τον κόσμο να δουλεύει πολλές ώρες για το σύλλογο και άφηναν τη ζωή τους έτσι ώστε τα πράγματα να εξελιχθούν καλά. Από κακή τύχη τα αποτελέσματα δεν ήταν αυτά που θέλαμε και έτσι αλλάξαμε προπονητή».\n«Ναι, για μένα ήταν θέμα κακής τύχης. Βέβαια ήμασταν μία ομάδα με αρκετούς νέους παίκτες, με νέο προπονητή και νέες ιδέες. Όλα αυτά χρειάζονται το χρόνο τους για να εξελιχθούν και να πάει η ομάδα καλά. Είναι σαφές πως στους αγώνες που δώσαμε δεν κερδίσαμε γιατί είχαμε πρόβλημα στο σκοράρισμα».\n«Πήγα εκεί μετά από ένα δύσκολο διάστημα στη Σεβίλλη. Βρέθηκα σε ένα περιβάλλον με αν – θρώπους που μου προσέφεραν τα πάντα. Μου έδωσαν μεγάλη αυτοπεποίθηση και αυτό είναι κάτι πολύ σημαντικό για έναν ποδοσφαιριστή. Αυτό ήταν το κλειδί έτσι ώστε τα πράγματα να εξελιχθούν τόσο καλά για μένα στην Ολλανδία».\n«Πρόκειται για δύο διαφορετικούς τύπους ποδοσφαίρου. Εδώ είμαστε μία μεγάλη ομάδα και το παιχνίδι είναι πολύ σκληρό και συμπα – γές. Στην Ολλανδία υπάρχει πολύ μεγαλύτερη ελευθερία κινήσεων, πολλές αποστάσεις και χώροι. Αυτό επιτρέπει να γίνονται αγώνες που λήγουν με μεγάλα σκορ. Στην Ελλάδα τα ματς είναι πιο κλειστά, χωρίς πολλά γκολ».\n«Η ένταση αλλά και οι μεγάλες ομάδες του πρωταθλήματος. Τα ντέρμπι στην Ελλάδα είναι σπουδαία. Μπορεί να μην έρχονται οι οπαδοί στα γήπεδα, αλλά μπορώ να φανταστώ πως θα είναι αυτά τα ματς με γεμάτες εξέδρες. Ερχόμενος εδώ, υπήρξαν μεγάλες προσδοκίες από εσένα. Το πρώτο σου διάστημα στον Παναθηναϊκό δεν ήταν αυτό που και εσύ ενδεχομένως θα ήθελες».\n«Στο ξεκίνημα βίωσα μία δύσκολη περίοδο λόγω τραυματισμών. Τώρα πια έχω αυτοπεποίθηση, είμαι καλά με τους συμπαίκτες μου. Θα έλεγα πως έχω απαλλαγεί και από το άγχος μετά τα πρώτα μου γκολ και πιστεύω πως από εδώ και στο εξής τα πράγματα θα πάνε ακόμα καλύτερα».\n«Θα προσπαθώ να παίζω όσο καλύτερα μπορώ και μακάρι να υπάρξουν τόσο ασίστ προς τους συμπαίκτες μου όσο και γκολ!».\n«Θεωρώ τον εαυτό μου προνομιούχο που μπόρεσα να βρεθώ εκεί. Φεύγοντας είχα πάρει πολλά θετικά στοιχεία. Έμαθα να παίζω τόσο τακτικά όσο και ομαδικά. Να παίζω σωστά με τους συμπαίκτες μου. Είχα την ευκαιρία να προπονηθώ και να παίξω δίπλα στους καλύτερους ποδοσφαιριστές του κόσμου. Ακόμα, ήταν σημαντικό το ότι βρέθηκα στην πόλη μου, γιατί είμαι από τη Βαρκελώνη και θα έλεγα πως όλα πήγαν πολύ καλά για εμένα».\n«Από μικρό παιδί με πήγαινε ο πατέρας μου στο Καμπ Νόου για να δούμε τους αγώνες της Μπαρτσελόνα. Όταν κάποια στιγμή μου είπαν πως θα αγωνιστώ σε αυτό το γήπεδο, ήταν κάτι απίστευτο για εμένα. Ακόμα περισσότερο που αγωνίστηκα ως βασικός για 90’. Ήταν ένα όνειρο που είχα από μικρό παιδί».\n«Μεγάλη χαρά. Επιπλέον, σκέφτηκα όλα όσα έκανα και πόσο προσπάθησα για να φτάσω ως εκεί. Θα έλεγα πως πέρασε από το μυαλό μου ο πόλεμος που έδωσα για να έρθει εκείνη η στιγμή. Πολλοί το ονειρεύονται, αλλά ελάχιστοι έχουν την ευκαιρία να το ζήσουν. Το να είσαι ποδοσφαιριστής από μόνο του είναι ένα όνειρο, να ζεις από αυτό που αγαπάς».\n«Στη Βαρκελώνη πέρασα από διάφορους συλλόγους, έκανα μία πολύ καλή σεζόν με μία τοπική ομάδα που λέγεται Κορνεγιά. Μετά ενδιαφέρθηκαν πολλές ομάδες από την Ισπανία για εμένα, όμως όταν σε καλεί η Μπαρτσελόνα δεν υπάρχει άλλη επιλογή».\n«Είναι κάτι απίστευτο. Ό,τι μπορεί ο κόσμος να σκεφτεί, επί δέκα! Τον έβλεπα να προπονείται και τον απολάμβανα. Όσα έκανε ήταν πραγματικά συγκλονι- στικά. Ίσως κάποιος να σκεφτεί βλέποντάς τον πως αυτό που κάνει ο Μέσι είναι εύκολο. Είναι όμως αδύνατο για κάθε άλλον».\n«Από μικρός το όνειρό μου ήταν να γίνω επαγγελματίας ποδοσφαιριστής. Το ότι βρίσκομαι στον Παναθηναϊκό είναι κάτι που ίσως δεν θα μπορούσα ποτέ να φανταστώ. Σίγουρα σκέφτομαι πως θα ήθελα μία μέρα να παίξω στα Κύπελλα Ευρώπης».\n«Ναι, θυμάμαι μάλιστα πως είχα δει την αναμέτρηση της Μπαρτσελόνα του Πεπ Γκουαρντιόλα κόντρα στον Παναθηναϊκό».\n«Υπάρχουν σίγουρα δυσκολίες λόγω της πανδημίας και των περιορισμών, όμως μου αρέσει πολύ η Ελλάδα. Είναι μία χώρα που με έχει εκπλήξει πολύ ευχάριστα. Είμαι ευτυχισμένος θα έλεγα που ζω εδώ. Παλιά είχαμε τη δυνατότητα με τους υπόλοιπους Ισπανούς ποδοσφαιριστές να συναντηθούμε, τώρα δυστυχώς δεν γίνεται. Ελπίζω όμως όταν αρθούν τα περιοριστικά μέτρα, να έχουμε και πάλι την ευκαιρία να πάμε για έναν καφέ στη θάλασσα. Μου αρέσει πολύ ο καιρός. Όλα αυτά είναι πράγματα που αξιολογείς, δίνεις σημασία στην καλή ζωή».\n«Ναι, η αλήθεια είναι ότι μου το θυμίζει. Το γεγονός ότι βρίσκομαι Γενάρη μήνα με ήλιο και ζέστη τα πρωινά, για μένα είναι κάτι πολύ σπάνιο αν σκεφτούμε πως μέχρι και το καλοκαίρι αγωνιζόμουν στην Ολλανδία. Εκεί δεν βλέπεις τον χειμώνα ήλιο για 3-4 μήνες. Είναι κάτι απίστευτο».\n«Το ΟΑΚΑ είναι πολύ μεγάλο και έχει τον στίβο γύρω γύρω. Το σπίτι μας, το γήπεδό μας, είναι η Λεωφόρος. Είναι σπουδαίο να βλέπεις το έμβλημά μας, τα πράσινα και λευκά καθίσματα. Από μόνα τους αυτά μας δίνουν μία έξτρα ώθηση. Ξέρουμε ακόμα ότι είναι η δική μας έδρα, πως δεν την μοιραζόμαστε με άλλη ομάδα. Θα έλεγα πως είναι καλύτερα στη Λεωφόρο».\nΠαρελθόν ο προπονητής τερματοφυλάκων της ΑΕΛ\nΈρχονται για την ΑΕΛ, Μαξιμένκο και Ακούνια\nΓλυνός: «Να γίνει η αρχή στο σκοράρισμα κι όλα θα είναι πιο εύκολα»\nΝικολιάς: «Πρέπει να γίνουμε πιο δημιουργικοί»\nΣάσα: «Ήταν δύσκολο παιχνίδι»


Αυστραλία - Ο μεγαλύτερος εξαγωγέας άνθρακα κλωτσάει στο... 2050 την κλιματική ουδετερότητα | in.gr\n26 Οκτωβρίου 2021, 03:19\nTAGS: ανθρακαςαυστραλίαεκπομπέςκλιματική αλλαγήΣΥΝΟΔΟΣ ΓΙΑ ΤΟ ΚΛΙΜΑ\nΣχετικά άρθρα: ➤ Μητσοτάκης – Στόχος να κινητοποιήσουμε πάνω από 25 δισ. σε επενδύσεις για την πράσινη μετάβαση ➤ Ηλεκτρικό ρεύμα – Έκρηξη έως 170% στα τιμολόγια – «Βροχή» καταγγελιών στην ΕΚΠΟΙΖΩ ➤ Σύνοδος για το Κλίμα – Σχέδιο για βοήθεια 100 δισ. δολαρίων στις φτωχότερες χώρες\nSARS-CoV-2 Εμβόλια – Γρήγορη η ανάρρωση μετά από την σπάνια μυοκαρδίτιδα για νέους κάτω των 21 2 λεπτά πριν\nΕλλάδα Πώς μπορεί μια γυναίκα να βρει την ευτυχία στο γάμο; - Η απάντηση στην καλημέρα του Αρκά 4 λεπτά πριν\nFizz Η Mάρω Λεονάρδου σε μια σπάνια τηλεοπτική εμφάνιση αποκάλυψε τον λόγο που εγκατέλειψε την δημοσιογραφία 8 λεπτά πριν\nΚόσμος Κιλιτσντάρογλου προς Ερντογάν για οικονομία: «Μα τι στομάχι έχετε; - Αγκαλιάσατε αυτούς που κατηγορούσατε για το πραξικόπημα» 10 λεπτά πριν\nΕλλάδα Αρνητές στην Πάτρα πληρώνουν 650 ευρώ και τους κάνουν εμβόλιο πάνω από το μπουφάν 10 λεπτά πριν\nΠοδόσφαιρο Μονόδρομος η νίκη για τη Μίλαν, για την πρωτιά Ρεάλ και Ίντερ 15 λεπτά πριν


Υπέρ πρωτοβουλιών για "συμμαχίες κατά του νεοφιλελεύθερου μοντέλου"...\nΤετάρτη, 23-Μαϊ-2018 23:34\nΥπέρ πρωτοβουλιών για "συμμαχίες κατά του νεοφιλελεύθερου μοντέλου" η Κ.Ε. του ΣΥΡΙΖΑ\nΌπως αποφασίστηκε, επιδίωξη του ΣΥΡΙΖΑ είναι η συγκρότηση συνδυασμών νίκης που θα διοικήσουν την επόμενη μέρα τους δήμους και τις Περιφέρειες και θα διαδραματίσουν καθοριστικό ρόλο σε κάθε περιοχή, με προϋπόθεση για να γίνει αυτό, να υπάρξουν οι "ευρύτερες δυνατές συνεργασίες, που θα βασίζονται σε συγκεκριμένες προγραμματικές και προοδευτικές συγκλίσεις".\nΜεταξύ άλλων, ο ΣΥΡΙΖΑ σημειώνει την προτεραιότητα ανάληψης πρωτοβουλιών "για τη διαμόρφωση προοδευτικών, ριζοσπαστικών, κοινωνικών και πολιτικών συμμαχιών σε εθνικό και ευρωπαϊκό επίπεδο, που θα αμφισβητούν το κυρίαρχο νεοφιλελεύθερο μοντέλο".\nΤο παλιό σύστημα προσπαθεί και θα συνεχίσει να προσπαθεί με όλα τα μέσα, προκειμένου να επιστρέψει στην εξουσία και στη συνέχιση όλων εκείνων των καταστροφικών πολιτικών που οδήγησαν την Ελλάδα στη χρεοκοπία και στη δίνη της λιτότητας και της επιτροπείας. Όσο μάλιστα πλησιάζουμε στην οριστική απεμπλοκή της χώρας από την εποχή των μνημονίων με την υπογραφή μιας Αριστερής κυβέρνησης, τόσο οι αντιδραστικές επιθέσεις θα εντείνονται, τόσο τα εμπόδια που θα προσπαθεί να βάλει το "μαύρο" αυτό μέτωπο θα αυξάνονται.\nΟφείλουμε να κατανοήσουμε τις συνέπειες και να αποφύγουμε την αρνητική εμπειρία από τις λογικές "καθαρότητας" και "καταγραφής" που οδηγούν σε απομόνωση, χωρίς όμως εκπτώσεις από τις αρχές και τις αξίες μας.\n• Την εφαρμογή κοινωνικής και πολιτιστικής - πολιτισμικής πολιτικής (υγεία, παιδεία, αλληλεγγύη), με την ενίσχυση δημοτικών και κοινωνικών υπηρεσιών με σταθερές και πλήρους απασχόλησης θέσεις εργασίας (8500 προσλήψεις στις ανταποδοτικές υπηρεσίες).\nΣτο παραπάνω προγραμματικό πλαίσιο θα πρέπει να συμπεριληφθεί και η διεθνής διάσταση της Τοπικής Αυτοδιοίκησης. Στόχος μας είναι η ενισχυμένη εκπροσώπηση της ΤΑ στην Επιτροπή Περιφερειών της Ε.Ε. -όπου ο ΣΥΡΙΖΑ και η Ευρωπαϊκή Αριστερά μπορούν να διεκδικήσουν την αναβάθμιση του ρόλου της Επιτροπής- καθώς επίσης η συνεργασία της ΤΑ με διεθνή δίκτυα όπως "Διεθνής Συνασπισμός Πόλεων κατά του ρατσισμού" και "Δήμαρχοι για την Ειρήνη".\n• Περιπτώσεις όπου βρισκόμαστε στην αντιπολίτευση ή δεν συμμετέχουμε στα Συμβούλια. Σ' αυτές τις περιπτώσεις πρέπει άμεσα να πρωτοστατήσουμε σε πρωτοβουλίες συγκρότησης προοδευτικών αυτοδιοικητικών σχημάτων, μέσα από αυθεντικές δημοκρατικές διαδικασίες, επιδιώκοντας τη συμμετοχή των πολιτών που είναι δραστήριοι κοινωνικά, σε κινήσεις, συλλόγους, κοινωνικές οντότητες κ.λ.π.\n4. 'Αξονες προγραμματισμού


αΛΗΘΗα: Φεβρουαρίου 2012\nΤο blog ανήκει στην Ελληνική εταιρεία Νόσου Alzheimer. Στη συγκεκριμένη σελίδα απαντά/γράφει η Τατιάνα, διδάκτωρ νευροεπιστήμων της Ιατρικής σχολής του ΑΠΘ.\n"Δεν μπορείς να γλιτώσεις. Μπορείς όμως να το προλάβεις."\nΕφόσον δεν υπάρχει θεραπεία, καλό θα είναι να δωθεί προσοχή στους τρόπους πρόληψης της νόσου. Είναι σημαντικό να τονιστεί, πως όσα πράγματα αναφέρονται παρακάτω θα πρέπει να έχουν ήδη αρχίσει από την ηλικία των 50 και άνω, ενώ καλό θα ήταν να έχουν γίνει κομμάτι της ζωής μας από νεαρή ηλικία. Άλλωστε, είναι δύσκολο να υιοθετήσουμε νέες συνήεθεις όσο μεγαλώνουμε,γι αυτό καλύτερο είναι να αρχίσουμε να προσέχουμε όταν είμαστε ακόμα νέοι.\nα) νοητική ενδυνάμωση: κάτι τέτοιο μπορεί να επιτευχθεί μέσω των βιβλίων, σταυρόλεξων, sudocu, επιτραπέζιων παιγνιδιών με ερωτήσεις, παρακολούθηση μαθημάτων στο ανοιχτό πανεπιστήμιο κτλ. Οτιδήποτε θέτει το μυαλό μας σε λειτουργία. Οτιδήποτε μας κάνει να σκεφτόμαστε.\nβ) Φυσική άσκηση: τρέξιμο, γυμναστήριο, γιόγκα, πιλάτες, αθλήματα, περπάτημα, κολύμβηση, χορός, σουηδική γυμναστική κτλ. Οτιδήποτε εξασκεί το σώμα μας. Η γυμναστική είναι υγεία. Μπορούμε να επιλέξουμε οποιοδήποτε είδος γυμναστικής μας ευχαριστεί.\nΣημαντικό να τονιστεί ότι η άσκηση θα πρέπει να γίνεται 3 φορές την εβδομάδα τουλάχιστον και για μισή ώρα (30') οπωσδήποτε.\nγ) Κοινωνικές επαφές: η κοινωνικότητα βοηθάει στην\nπρόληψη της άνοιας. Όσο περισσότερο μόνος του μένει κάποιος, τόσο αυξάνει τις πιθανότητες να πάθει κατάθλιψη. Η κατάθλιψη είναι μια από τις αιτίες που δημιουργεί άνοια.\nΈτσι: βόλτα με φίλους, σινεμά με παρέα, μάζεμα στο σπίτι με φίλους, πάρτυ, δεξιώσεις, συγκεντρώσεις, εθελοντισμός κτλ.\nδ) Όχι στο αλκοόλ: 1 ποτήρι κόκκινο κρασί ημερησίως για τις γυναίκες και 2 για τους άντρες αποτελούν μια φυσιολογική δόση και δεν επηρεάζουν την υγεία του ατόμου (εκτός και αν υπάρχουν κατευθυντήριες γραμμές από το γιατρό να μην πίνετε καθόλου αλκοόλ). Ωστόσο, η υπερβολική κατανάλωση αλκοόλ έχει διαπιστωθεί ότι οδηγεί σε άνοια.\nε) Όχι στο κάπνισμα\nστ) Ρύθμιση υποθυρεοειδούς, διαβήτη, χοληστερόλης, παχυσαρκίας, υπέρτασης: όλοι τα προαναφερθέντα έχουν διαπιστωθεί ότι μπορεί να ευθύνονται για τη δημιουργία άνοιας, αν δεν είναι ρυθμισμένα. Για να εξετάσουμε αν πάσχουμε από κάτι προβαίνουμε σε αιματολογικές εξετάσεις (όχι γενική αίματος, ειδικές αιματολογικές εξετάσεις που να μετράνε τα παραπάνω). Αν διαπιστώσουμε από τα αποτέλεσματα ότι κάποια τιμή δεν είναι φυσιολογική, θα πρέπει να ενημερώσουμε το γιατρό μας για να μας χορηγήσει την κατάλληλη συνταγή.\nζ) Ισορροπημένη διατροφή: έχει διαπιστωθεί ότι η μεσογειακή διατροφή βοηθάει τον οργανισμό και το ανοσοποιητικό σύστημα και θεωρείται η καταλληλότερη διατροφή για την πρόληψη της άνοιας. Η μεσογειακή διατροφή περιλαμβάνει: πολλά φρούτα, λαχανικά, λάδι, ψάρια, όχι πολύ κόκκινο κρέας.\nΗ ιατρική είναι πιθανότητες. Αυτό σημαίνει ότι μπορεί κάποιος που δεν κάνει τίποτα από τα παραπάνω να μην πάθει άνοια ποτέ του ή κάποιος που ζει υγιεινά να νοσήσει. Ωστόσο, όσο περισσότερο προσέχουμε την υγεία μας, τόσο ελαττώνουμε τις πιθανότητες να πάθουμε άνοια.\nΑναρτήθηκε από T11 στις 8:07 μ.μ. Δεν υπάρχουν σχόλια:\nΕΙΣΑΓΩΓΙΚΑ για τη νόσο Alzheimer\n1. Tι είναι η νόσος Alzheimer;\nΗ νόσος Alzheimer είναι μια νευροεκφυλιστική νόσος.\n2. Η νόσος Alzheimer και η άνοια είναι το ίδιο πράγμα;\nΗ νόσος Alzheimer είναι η πιο συχνή μορφή άνοιας. Ευθύνεται για πάνω από το 60% των ανοιών. Υπάρχουν και άλλα είδη άνοιας (π.χ. μετωποκροταφικές άνοιες, άνοια από σωμάτια Lewy, παρκινσιστική άνοια, αγγειακές άνοιες κτλ.).\n3. Υπάρχει θεραπεία για τη νόσο Alzheimer;\nΌχι. Θεραπεία δεν υπάρχει. Όποιος θα διαγνωστεί ότι πάσχει από τη νόσο δεν μπορεί να θεραπευτεί. Υπάρχουν όμως μέθοδοι, φαρμακευτικές και μη, που επιβραδύνουν την εξέλιξη της νόσου.\n4. Ποιοι άνθρωποι είναι πιθανότερο να πάθουν Alzheimer;\nΕπιστημονικώς δεν έχει αποδειχθεί κάτι τέτοιο. Δεν υπάρχει μια συγκεκριμένη μερίδα ανθρώπων που παθαίνουν. Ωστόσο, γνωριζούμε τα εξής:\nα) άνοια και Alzheimer παθαίνουν οι άνθρωποι της ηλικίας των 60-65 ετών και άνω. Υπάρχουν όμως και κάποιες άλλες περιπτώσεις όπου μιλάμε για πρώιμη εμφάνιση της ασθένειας και μπορεί να εντοπισθεί σε άτομα ηλικίας 50 ετών και άνω.\nβ) ο μη υγιής τρόπος ζωής αυξάνει τις πιθανότητες να νοσήσει κάποιος.\nγ) μελέτες έχουν δείξει ότι συνήθως άτομα με υψηλότερο μορφωτικό επίπεδο δε νοσούν από άνοια τόσο συχνά.\n5. Η νόσος Alzheimer είναι μεταδοτική;\n6. Η νόσος Alzheimer είναι κληρονομική;\nΈρευνες έχουν δείξει πως η νόσος εμφανίζεται σποραδικά. Αυτό σημαίνει πως σε ένα μεγάλο ποσοστό όχι δεν είναι κληρονομική ασθένεια. Συνήθως, όταν το άτομο παρουσιάσει Alzheimer σε πρώιμη ηλικία (γύρω στα 50-55 του χρόνια) θα ήταν καλό τα παιδιά του να έκαναν κάποιες εξετάσεις διότι ίσως να υπάρχει κληρονομικότητα. Γενικά, η νόσος δεν παρουσιάζει κληρονομικότητα.\n7. Πότε πρέπει να πάω στο γιατρό; Ποια σημάδια είναι αυτά που θα με καθοδηγήσουν ότι κάτι δεν πάει καλά και πως πρέπει να επισκεφθώ κάποιον ειδικό;\nΕίναι φυσιολογικό όσο ο άνθρωπος μεγαλώνει να ξεχνάει περισσότερο σε σχέση με τους μικρότερους. Το "σημείο-κλειδί" (αν μπορούμε να το χαρακτηρίσουμε έτσι) που μπορεί να μας βάλει σε υποψίες ότι η κατάστασή μας παρεκκλίνει του φυσιολογικού είναι όταν η καθημερινότητά μας γίνεται δύσκολη και κουραστική. Όταν δηλαδή δραστηριότητες που πριν τις κάναμε εύκολα, γρήγορα, με ευχαρίστηση, τώρα ξαφνικά αρχίζουν να μας δυσκολεύουν, να μας κουράζουν ή τείνουμε να τις αποφεύγουμε. (π.χ. το μαγείρεμα, η πληρωμή λογαριασμών, τα ψώνια, η χρήση των μέσων μαζικής μεταφοράς κτλ.).\nΠαράδειγμα: Πιθανόν να είναι ένδειξη μη φυσιολογικής συμπεριφοράς όταν τον τελευταίο καιρό πηγαίνω στο σούπερ-μάρκετ και ξεχνάω να αγοράσω κάτι ή το έχω πληρώσει και ξεχνάω να το πάρω.\n1) το να συμβεί κάτι τέτοιο μία-δύο φορές ΔΕΝ πρέπει να μας πανικοβάλλει. Αν συμβαίνει όμως αρκετά συχνά τότε ίσως είναι ένδειξη.\n2) πιθανόν το άτομο να είναι πολύ κουρασμένο, απορροφημένο από άλλα πράγματα, πολύ αγχωμένο και γι αυτό να ξεχνάει. Κάτι τέτοιο είναι φυσιολογικό. Όμως, αν συμβαίνουν αυτά τα περιστατικά συχνά και το άτομο δυσκολεύεται στην καθημερινότητά του, θα πρέπει να επισκεφθεί κάποιον ειδικό.\nα) η δυσκολία στις καθημερινές δραστηριότητες\nβ) να ξεχνάει πράγματα που έχουν ειπωθεί αρκετές φορές\nγ) να δείχνει αφηρημένος\nδ) να επαναλαμβάνει τις ίδιες ιστορίες\nε) να ρωτάει για πράγματα που έχει ξαναρωτήσει\nστ) ξαφνικά να έχει γίνει επιθετικός, ή κλειστός στον εαυτό του, ή απόμακρος, ή απότομος\nζ) να μην έχει όρεξη να φάει ή να τρώει ανεξέλεγκτα\nη) να δυσκολεύεται στην καθημερινή επικοινωνία. (π.χ. να μη θυμάται το τηλέφωνο κάποιου που το χρησιμοποεί συχνά και να μην μπορεί να του τηλεφωνήσει)\nθ) να δυσκολεύεται στη χρήση των λέξεων (ο λόγος του να παρουσιάζει κάποια δυσκολία σε σχέση με πριν,να μην εκφράζεται τόσο καλά, να μη βρίσκει τη λέξη που θέλει όταν μιλάει)\nι) να χάνεται σε μέρη που είναι οικεία. Να έχει χαθεί δηλαδή ο προσανατολισμός του και να δυσκολεύεται να θυμηθεί το δρόμο για να γυρίσει στο σπίτι ή να ρωτάει για να τον βρει ή να μπερδεύεται στους δρόμους.\nοτιδήποτε ξεχνάει το άτομο και του προκαλεί εμπόδια στην καθημερινότητά του, ενώ πριν δεν είχε τέτοια προβλήματα είναι ένδειξη ότι πρέπει να επισκεφθεί έναν ειδικό.\nΔε σημαίνει ότι ένα άτομο έχει Alzheimer αν παρουσιάζει τα παραπάνω χαρακτηριστικά. Είναι όμως σίγουρο ότι τα παραπάνω είναι δείγματα μη φυσιολογικής συμπεριφοράς που θα πρέπει οπωσδήποτε να αξιολογήσει ένας ειδικός.\nΔε σημαίνει ότι στο άτομο θα εμφανιστούν ΌΛΑ τα παραπάνω. Μπορεί να έχει ένα εκ των ανωτέρω, ή δύο χαρακτηριστικά. Για αυτό και ο ειδικός είναι ο μόνος κατάλληλος να κρίνει τη σπουδαιότητα της κατάστασης.\n8. Ποιοι είναι οι ειδικοί;\nΝευρολόγοι, ψυχίατροι, νευροεπιστήμονες, ειδικοί ψυχολόγοι.\n9. Αν το άτομο δυσκολεύεται μόνο στα ψώνια του,αλλά σε καμία άλλη καθημερινή δραστηριότητα. Είναι ανησυχητικό;\nΤο άτομο που έχει Alzheimer δεν παρουσιάζει όλα τα συμπτώματα μαζί. Μπορεί να δυσκολεύεται μόνο στα ψώνια ή μόνο στο μαγείρεμα λόγου χάρη. Δε σημαίνει ότι ξαφνικά θα αρχίσει να δυσκολεύεται σε όλες τις δραστηριότητες. Οπότε αν παρατηρήσουμε ότι το άτομο παρουσιάζει δυσκολίες σε έναν τομέα που μέχρι πριν τον εκπλήρωνε κανονικά, τότε θα πρέπει να πάμε σε κάποιον ειδικό.\nΑναρτήθηκε από T11 στις 1:42 μ.μ. Δεν υπάρχουν σχόλια:


Alfaparf Style Stories Glossy Pomade 100ml |BEAUTY PATHS\nAlfaparf Style Stories Glossy Pomade 100ml: Πομάδα κερί, για look με πολύ μεγάλη λάμψη.\nΠομάδα κερί, για look με πολύ μεγάλη λάμψη. Δεν βαραίνει τα μαλλιά, ξεπλένεται εύκολα και δεν αφήνει κατάλοιπα. Τελείωμα με μεγάλη λάμψη. Τρόπος χρήσης : εφαρμόστε μια μικρή ποσότητα προϊόντος σε στεγνά μαλλιά. Για να ενισχύσετε το αποτέλεσμα εφαρμόστε σε νωπά μαλλιά με μια χτένα.\nΠρόταση από τον κομμωτή : Σε μαλλιά απαλά και λεπτά απομακρύνει τον στατικό ηλεκτρισμό. Κάνει τα ξανθά μαλλιά εκπληκτικά λαμπερά.


Το σεμινάριο του Aiseesoft MTS Converter\nΤρόπος χρήσης του Aiseesoft MTS Converter\nΟ μετατροπέας MTS βοηθά τους χρήστες της βιντεοκάμερας AVCHD να μετατρέπουν εύκολα τα βίντεο .MTS στον υπολογιστή τους. Προσφέρει μεγάλη ποικιλία συσκευών και μορφών υπολογιστή. Οι φιλικές επιλογές προφίλ διευκολύνουν τους χρήστες να επιλέγουν μορφές συμβατές με τις ψηφιακές τους συσκευές. Ακολουθούν τέσσερα απλά βήματα που θα σας βοηθήσουν να χρησιμοποιήσετε το Aiseesoft MTS Converter για να μετατρέψετε αρχεία MTS σε δημοφιλείς μορφές βίντεο που ταιριάζουν στη συσκευή σας.\n4 βήματα για τη μετατροπή βίντεο MTS σε γενικές μορφές βίντεο\n1. Μπορείτε να κατεβάσετε δωρεάν τον Aiseesoft MTS Converter κάνοντας κλικ στο πράσινο κουμπί Try στην επάνω δεξιά γωνία αυτής της σελίδας. Εγκαταστήστε τον στον υπολογιστή σας και ξεκινήστε τον.\n2. Κάντε κλικ στο "Προσθήκη αρχείου" πάνω αριστερά και επιλέξτε τα αρχεία βίντεο που θέλετε να μετατρέψετε στο ανοιχτό παράθυρο. Κάντε κλικ στο κουμπί "Άνοιγμα" για εισαγωγή βίντεο σε αυτό το πρόγραμμα.\n3. Κάντε κλικ στο αναπτυσσόμενο κουμπί "Προφίλ" και επιλέξτε General Video> MPEG-4 Video (* .mp4) ως μορφή εξόδου ή απλά επιλέξτε την κατάλληλη μορφή ανάλογα με τις ανάγκες σας. Κάντε κλικ στο Αναζήτηση για να ορίσετε τον κατάλογο εξόδου\n4. Κάντε κλικ στο κουμπί "Μετατροπή" και ο μετατροπέας MTS κάνει τα υπόλοιπα.\nΑυτός είναι ένας οδηγός σχετικά με τον τρόπο μετατροπής βίντεο MTS σε συμβατές με iPhone και μορφές βίντεο.\nΔείτε πώς μπορείτε να μετατρέψετε αρχεία βίντεο MTS σε Final Cut Pro ώστε να μπορείτε να επεξεργαστείτε τα αρχεία βίντεο που έχετε εγγράψει.


Δερμιτζάκης: Η κολχικίνη παρέχει στο ΕΣΥ εκατό κρεβάτια ΜΕΘ | Athens Voice\nΔερμιτζάκης: Η κολχικίνη παρέχει στο ΕΣΥ εκατό κρεβάτια ΜΕΘ\nΦάρμακο © UNSPLASH\n«Σημαντική μείωση στις νοσηλείες και στους θανάτους»\nΓια την αποτελεσματική χρήση της κολχικίνης μίλησε ο καθηγητής Γενετικής του Πανεπιστημίου της Γενεύης, Μανώλης Δερμιτζάκης.\nΙσοδύναμα με την εξασφάλιση επιπλέον 100 κλινών σε μονάδες εντατικής θεραπείας (ΜΕΘ) του ΕΣΥ είναι τα αποτελέσματα της κολχικίνης, σύμφωνα με τον καθηγητή Γενετικής του Πανεπιστημίου της Γενεύης, Μανώλης Δερμιτζάκης.\nΜάλιστα, ο καθηγητής επεσήμανε και την σημασία του εν λόγω φαρμάκου και στη μείωση των νοσηλειών αλλά και στη θνητότητα, που προκαλεί ο κορωνοϊός.\nΗ ανάρτηση του καθηγητή Μανώλη Δερμιτζάκη για τα αποτελέσματα της κολχικίνης ενάντια στον κορωνοϊό\n«ΚΟΛΧΙΚΙΝΗ: Για να καταλάβουμε τη σημασία των τελευταίων ευρημάτων για την κολχικίνη και αντίστοιχα φάρμακα για τον COVID-19.\nΜε 22% μείωση στις νοσηλείες, και ας πούμε ότι θα πάρουν κολχικίνη 70-100% αυτών που θα νοσηλευόντουσαν, στην ουσία αυξήσαμε κατά 15-20% τη χωρητικότητα του συστήματος υγείας. Είναι ισοδύναμο με το να αποκτούσε ξαφνικά η Ελλαδα 100 επιπλέον ΜΕΘ COVID και ένα πολύ μεγάλο αριθμό κρεβατιών COVID με όλο το προσωπικό και τις κατάλληλες υποδομές.\nΜε 44% μείωση σε θανάτους, και ας πούμε ότι θα πάρουν κολχικίνη 70-100% αυτών που θα κατέληγαν, μειώσαμε τον αριθμό των θανάτων κατά 30-40%. Αυτό σημαίνει ότι στην ουσία ακυρώσαμε ολοκληρωτικά ή σε πολύ μεγάλο ποσοστό το αποτέλεσμα των περισσότερων υποκειμένων νοσημάτων κυρίως στους νέους που κατά μέσο όρο διπλασιάζουν την πιθανότητα ο COVID-19 να οδηγήσει σε θάνατο.\nΓια τους ηλικιωμένους τo αποτέλεσμα είναι επίσης εντυπωσιακό: πχ στην ηλικιακή ομάδα 70-79 όπου η θνητότητα (στην Ελβετια) είναι περίπου 4% αυτό μειώνεται στο 2.2-2.5%.\nΕπομένως, κατά τη γνώμη μου, εάν αποδειχθεί αυτή η αποτελεσματικότητα και στην πράξη, η εξέλιξη αυτή είναι τεράστια και game changer στη διαχείριση της πανδημίας».\nΚορωνοϊός: Εξετάζεται και η θαψιγαργίνη ως φάρμακο


Φιάσκα: «Δεν το περίμενα, ειλικρινά!» - SportLesvos.gr\nΦιάσκα: «Δεν το περίμενα, ειλικρινά!»\n28 Φεβ 2021, 17:49\nΑπόλυτα ικανοποιημένη με την επίδοσή της ήταν η Όλγα Φιάσκα, στις δηλώσεις της στο «SL», μετά το παλλεσβιακό ρεκόρ που σημείωσε στα 20χλμ βάδην στα Μέγαρα.\nΑναφερόμενη στη νίκη της, που συνοδεύτηκε με μια εξαιρετική επίδοση, η Μυτιληνιά βαδίστρια διευκρίνισε πως της... ήρθε ξαφνικό. «Είμαι πάρα πολύ ικανοποιημένη με τον εαυτό μου. Αυτό ήταν μόλις το δεύτερο 20αρι της αθλητικής μου καριέρας. Παρά το ότι έκανα έναν αρκετά καλό χρόνο, η αλήθεια είναι ότι δεν το περίμενα. Λόγω της πανδημίας Covid-19, δε γνωρίζαμε μέχρι και πριν από δύο εβδομάδες το αν θα γίνει τελικά η διοργάνωση. Οπότε δεν ήμουν καν σίγουρη εάν θα ήθελα να αγωνιστώ. Τελικά, αποφασίσαμε με τον προπονητή μου να δοκιμάσουμε τον συγκεκριμένο αγώνα, για ένα καλό ξεκίνημα, ώστε να δούμε πού ακριβώς βρισκόμαστε προπονητικά.»\nΠρόσθεσε μάλιστα: «Σίγουρα ήθελα να κατεβάσω το 1:40:20 που έκανα πέρυσι στην Πάτρα, αλλά είχα στο νου μου ότι θα κάνω κάπου 1:38:30. Τελικά όμως έβλεπα στη διάρκεια της κούρσας ότι είχα αρκετές δυνάμεις, παρά τον πολύ δυνατό αέρα και τη σχετικά ανηφορική διαδρομή σε κάποια σημεία.».\nΤελικά, η πρωταθλήτρια του Γρηγόρη Κοντού τερμάτισε σε 1:36:53, συντρίβοντας το ατομικό της ρεκόρ. «Είμαι απόλυτα ευχαριστημένη από τον εαυτό μου και φυσικά από τον προπονητή μου, που με καθοδήγησε σε όλο τον αγώνα και τον ευχαριστώ πραγματικά. Σειρά τώρα παίρνει το Βαλκανικό Πρωτάθλημα, με στόχο πλέον να βελτιώσω ακόμα περισσότερο το χρόνο μου, ελπίζοντας πως οι συνθήκες θα είναι πιο εύκολες και ότι θα υπάρχει μεγαλύτερος ανταγωνισμός.».\nΌσο για τους ανθρώπους που στέκονται πλάι της, στηρίζοντάς την ηθικά και υλικά, η Όλγα Φιάσκα κατέληξε: «Θα ήθελα να ευχαριστήσω την Περιφέρεια Βορείου Αιγαίου και τον Δήμο Μυτιλήνης για τη συμμετοχή τους στην προετοιμασία μου, καθώς και τον φυσικοθεραπευτή μου, εξαίρετο επαγγελματία, Παναγιώτη Ψούχλο, που με κρατάει υγιή αφιλοκερδώς. Ένα μεγάλο ευχαριστώ από καρδιάς στην οικογένεια Τρύφωνα, που υποστηρίζει τόσο εμένα όσο και την αδερφή μου, Μιχαέλα, στις αθλητικές μας προσπάθειες. Τέλος, θέλω να ευχαριστήσω τον κ. Γιάννη Φουντούκο, παλιό αθλητή του στίβου, που αποφάσισε να με στηρίξει οικονομικά και πνευματικά, αποτελώντας πλέον μέλος της οικογένειας μου. Του εύχομαι να είναι πάντα καλά.».


«Γερμανικότερη» ή λογικότερη Ε.Ε.; | αἰέν ἀριστεύειν\n← «Λυσσάνε» οι Αγγλοι που το πετρέλαιο ανήκει στη Σκοτία\nΗ Τουρκία, μία άλλη χώρα →\n«Γερμανικότερη» ή λογικότερη Ε.Ε.;\n«Η (γερμανική) κυβέρνηση θα ζητήσει να υπάρξει τουλάχιστον μια θεσμική βελτίωση της ευρωζώνης. Η νομισματική ένωση έχει ανάγκη κοινής δημοσιονομικής και οικονομικής πολιτικής» είπε ο υπουργός Οικονομικών της Γερμανίας και άσπονδος φίλος των Ελλήνων Βόλφγκανγκ Σόιμπλε σε συνέντευξή του στη γερμανική εφημερίδα «Handelsblatt».\nΟπως έγραψε η εφημερίδα μας, ο κ. Σόιμπλε επιδιώκει να δοθούν περισσότερες αρμοδιότητες στις Βρυξέλλες, αμέσως μετά τις ευρωεκλογές του Μαΐου. Ο άνθρωπος που συνέβαλε τα μέγιστα στο να εξαθλιωθούν εκατομμύρια Ελληνες δεν σκέπτεται καν την αλλαγή των «φαρμάκων» που «σκοτώνουν» τις οικονομικά ασθενείς χώρες. Αντ’ αυτού προσπαθεί μετά πάθους και ζήλου να τα ενισχύσει!\nΣτο ίδιο άρθρο, η «δημοκρατία» σημείωνε ότι ο κ. Σόιμπλε θεωρεί ότι «μπορεί να εξεταστεί η δημιουργία ενός Κοινοβουλίου αποκλειστικά για την ευρωζώνη, καθώς και η δημιουργία μιας θέσης αρχηγού του Eurogroup, στο οποίο μέχρι σήμερα προεδρεύει ένας από τους υπουργούς Οικονομικών της περιφέρειας, που αυτή τη στιγμή είναι ο Ολλανδός Γερούν Ντάισελμπλουμ».\nΜε λίγα λόγια, σχεδιάζεται η πλήρης γερμανοποίηση των ευρωπαϊκών θεσμών. Ισχυρή ένδειξη προς τούτο είναι η ακόλουθη: Εκείνοι που εισηγούνται τις δομικές μεταβολές στη λειτουργία της Ε.Ε. είναι οι Γερμανοί, οι οποίοι αποκλείεται να προτείνουν κάτι δίχως να έχουν εξασφαλίσει τον πλήρη έλεγχο της νέας κατάστασης.\nΦυσικά, αυτή είναι μια οδός που θα οδηγήσει σε περαιτέρω κλιμάκωση της ήδη αφόρητης κρίσης, η οποία έχει πλήξει το σύνολο της γηραιάς ηπείρου. Ενδεικτικά αναφέρεται ότι στην ίδια σελίδα της «δημοκρατίας», που αποκάλυπτε και σχολίαζε τις προθέσεις του κ. Σόιμπλε, υπήρχαν και οι ακόλουθες ειδήσεις: «1.000.000 στα “συσσίτια της καρδιάς” στη Γαλλία» και «αδυνατούν 500.000 Βούλγαροι να πληρώσουν το ηλεκτρικό ρεύμα».\nΕνώ η ίδια η πραγματικότητα βοά, οι στρατιές των ανέργων πυκνώνουν και η πείνα πολιορκεί πολίτες άλλοτε «ισχυρών» ευρωπαϊκών κρατών, μερικοί κάνουν ότι δεν βλέπουν τίποτα από τα παραπάνω και μεθοδεύουν την επέκταση της γερμανικής επιρροής στην Ευρωπαϊκή Ενωση – την ίδια στιγμή που άπαντες παραδέχονται ότι η εφαρμογή των γερμανικών ιδεοληψιών έχει επιδεινώσει την κατάσταση αντί να τη βελτιώσει.\nΕίναι ηλίου φαεινότερο ότι το πρώτο θύμα των αυθαιρεσιών προσωπικοτήτων, όπως η κυρία Μέρκελ και ο κ. Σόιμπλε (μετά τους λαούς), είναι η ευρωπαϊκή ιδέα. Το ρεύμα του ευρωσκεπτικισμού σαρώνει το σύνολο της επικράτειας της Ε.Ε. και οι ευρωεκλογές αναμένεται να αποτελέσουν μια επιπλέον απόδειξη του αντιλαϊκού χαρακτήρα όσων πολιτικών… πειραματισμών έχουν εφαρμοστεί μέχρι σήμερα.\nΟι συνθήκες που έχουν διαμορφωθεί δεν ζητούν μια «γερμανικότερη», αλλά μια λογικότερη Ε.Ε. Μια Ενωση εθνικών κρατών που θα σέβεται πρώτα τους πολίτες κι έπειτα τους οικονομικούς δείκτες.


σε ανθρώπων ρόλους .\nΝικήτρια , με διαφορά η φίλη μας Αννα _Παρος . Συγχαρητήρια Αννα μου !!!!\nANNA Flo 27 Σεπτεμβρίου 2016 - 12:14 μ.μ.\nΚαλό Φθινόπωρο Κάτια μου. Θαυμάσια η συμμετοχή σου. Ξεχώριζε ανάμεσα στα καλύτερα.\nKatia Markouizou 30 Σεπτεμβρίου 2016 - 12:03 π.μ.\nΣε ευχαριστω Αννα μου σε φιλω\nποιώ - ελένη 27 Σεπτεμβρίου 2016 - 12:14 μ.μ.\nΤα συγχαρητήριά μου για τη συμμετοχή σου!!!\nΔιαπρέψαμε πάλι συνολικά....\nKatia Markouizou 29 Σεπτεμβρίου 2016 - 8:52 μ.μ.\nγλυκεια μου Ελενη , εισαι τοσο ξεχωριστη , ας μου επιτρεψουν οι υπόλοιπες , που παντα με συγκινεις με τα σχολια σου σε ευχαριστω ψυχη μου\nTo love life for what it is 27 Σεπτεμβρίου 2016 - 1:21 μ.μ.\nΣυγχαρητήρια κι από εδώ για το ολιγόλεκτο, που τόσο μου άρεσε!\nΈχω και μια ερώτηση τώρα: τι σημαίνει το ρήμα "ξετρέχω" και σε ποια περιοχή χρησιμοποιείται; Από την αναζήτησή μου στη Google διάβασα πως η λέξη είναι κρητικής καταγωγής (γι' αυτό και το μυαλό μου πήγε σε άλλο άτομο ως δημιουργό του ολιγόλεκτου) και έχει τη σημασία του "επιδιώκω κάτι επίμονα, κυνηγώ". Με αυτή τη σημασία, όμως, το ολιγόλεκτο δε βγάζει νόημα. Οπότε, τι σημαίνει η λέξη; :-)\nΕυχαριστώ προκαταβολικά. Καλή συνέχεια!\nWoman in Blogs 27 Σεπτεμβρίου 2016 - 6:14 μ.μ.\nΚι εγώ το έψαξα! Περιμένουμε τώρα.\nKatia Markouizou 29 Σεπτεμβρίου 2016 - 9:06 μ.μ.\nφαίνεται λοιπόν πως είναι αγαιοπελαγιτικη η φράση αφού την βρήκες σαν κρητική " ξετρεχω " όπως μου έλεγαν οι γιαγιάδες στα μικράτα μου ,κυκλαδιτισσες και οι δυο , " που ξετρεχει το μυαλο σου , τι σκαρφίζεται ξανά το μυαλό σου ,ή που ξεμακραινει ..., " και μου φαινόταν φυσικό . Μεταφορικά , βρήκαν καινούριους προορισμούς οι ανάσες και οι ψίθυροι , σκέψου τα " διάσελα" σαν διαύλους ομαλούς και ολοκαινουριους , σαν τα πρωτοσυχναστα σοκάκια !! Χαίρομαι πάρα πολύ για τα υπέροχα σχόλια σας . Ελπιζω τωρα να σας βοηθησα λιγακι !!! χιλια φιλια !!\nWoman in Blogs 12 Οκτωβρίου 2016 - 12:45 μ.μ.\nΣε ευχαριστώ, Κάτια που μπήκες στον κόπο! Κάναμε, τελικά, πολύ όμορφο και χρήσιμπ ταξίδι!\nWoman in Blogs 27 Σεπτεμβρίου 2016 - 6:16 μ.μ.\nΕύχομαι να έχεις ένα δημιουργικό φθινόπωρο, γεμάτο με έμπνευση σαν κι αυτή!\nKatia Markouizou 29 Σεπτεμβρίου 2016 - 9:13 μ.μ.\nνασαι καλα Αλεξανδρα μου !!!! ευτυχως μαζι με το φθινοπωρο αρχισαν και τα δρωμενα που μας ευχαριστουν !!!\nParaskevi Lamprini M. 27 Σεπτεμβρίου 2016 - 6:18 μ.μ.\nτι ωραίο χαϊκού είναι αυτό!! αστέρι εισαι... παντα επιτυχίες!!\nKatia Markouizou 29 Σεπτεμβρίου 2016 - 9:14 μ.μ.\nομορφια μου σε ευχαριστω\nGiannis Pit 27 Σεπτεμβρίου 2016 - 7:26 μ.μ.\nΚαλό Φθινόπωρο να έχεις Κάτια. Με την ομορφιά σου αυτή νομίζω ότι το υποδέχεσαι με πανάξιο όμορφο τρόπο. Την καλησπέρα μου.\nσε ευχαριστω Γιαννη μου , ευχομαι να περνας καλα !!!!\nΜαρία Νικολάου 27 Σεπτεμβρίου 2016 - 8:15 μ.μ.\nΣ΄ευχαριστώ πολύ Κάτια μου!\nKatia Markouizou 29 Σεπτεμβρίου 2016 - 9:15 μ.μ.\nεγω σε ευχαριστω χαρισματικη μου Φιλη !!!!!\nMaria Kanellaki 27 Σεπτεμβρίου 2016 - 9:19 μ.μ.\nΜου άρεσε πολύ η συμμετοχή σου και οι ιδιαίτερες λέξεις που τη στόλισες Κάτια μου! Να είσαι καλά και καλό φθινόπωρο να έχεις!\nKatia Markouizou 29 Σεπτεμβρίου 2016 - 9:16 μ.μ.\nκαλη μου Μαρια , σε ευχαριστω απο καρδιας για τα υπεροχα σχολια σου !!!!\nairis 28 Σεπτεμβρίου 2016 - 7:32 μ.μ.\nΌπως πάντα οι λέξεις σου εξαιρετικά επιλεγμένες !\nκαι μπορεί στο Συμπόσιο να μην έχεις διακριθεί ως τώρα αλλά πάντα έχεις αξιοπρεπή παρουσία! Στις 25 Λέξεις όμως ..."τα σπας"!!!\nκαι σχεδόν πάντα σε πετυχαίνω!\nΠολλά φιλιά Κάτια μου!\nKatia Markouizou 29 Σεπτεμβρίου 2016 - 9:20 μ.μ.\nείναι γεγονός πως τα ολιγολεκτα με εκφράζουν , η Μαρία Ν και εσύ πλέον το γνωρίζεται πολύ κσλα , ξέρεις πως έχω φτάσει να περιμένω κάθε φορά το σχόλιο σου με μεγάλη αγωνία χαχαχα σε ευχαριστω Αριστακι μου !!!!\nΚική Κωνσταντίνου 29 Σεπτεμβρίου 2016 - 12:32 μ.μ.\nομορφια μου μεγαλη μου τιμη το σχολιο σου !!!!!\nΣμαραγδένια Ρούλα 8 Οκτωβρίου 2016 - 11:13 μ.μ.\nΕξαιρετική η συμετοχή σου Κατια μου.. και οι λέξεις σου ξέτρεξαν και βρήκαν διαύλους.. στη σκέψη μας.! πολύ ωραια η συμμετοχή σου φιλη μου.. καλο σου βραδυ φιλακιααα!!\nKatia Markouizou 9 Οκτωβρίου 2016 - 1:23 μ.μ.\nMemaria 9 Οκτωβρίου 2016 - 8:02 μ.μ.\nΚάτια μου συγχαρητήρια πολλά!\nΉταν από τα αγαπημένα μου!!


Ίσως και σήμερα η κατακύρωση του διαγωνισμού για το καζίνο στη «Mohegan» | Η Εφημερίδα των Συντακτών\nΑπό τις κατεδαφίσεις στο Ελληνικό\nΕντός της ημέρας αναμένεται να επικυρωθεί ο διαγωνισμός για την κατακύρωση του διαγωνισμού για το καζίνο στην εταιρεία «Mohegan» σύμφωνα με τον υπουργό Ανάπτυξης, Άδ. Γεωργιάδη, ο οποίος είπε ότι πλέον «είμαστε στην οριστική τελική ευθεία του κυρίως έργου».\nΣε συνέντευξή του στην ΕΡΤ1, ο Άδωνις Γεωργιάδης είπε ότι «από την ώρα που κατακυρώνεται ο διαγωνισμός και περνάει από το Ελεγκτικό Συνέδριο, έχει τελειώσει η βασικότερη εκκρεμότητα για το Ελληνικό. Πάμε στη Βουλή για τη διανομή και την τελική σύμβαση και μετά γίνεται η μεταβίβαση των μεριδίων, η πληρωμή προκαταβολής από τη “LAMDA” και ξεκινούν τα έργα».\nΑνέφερε ότι «όσον αφορά στα προκαταρκτικά έργα που έχουν ξεκινήσει από τον Ιούνιο, το χρονοδιάγραμμα ολοκληρώσεώς τους βάσει της υπουργικής μου αποφάσεως είναι μέχρι 31 Οκτωβρίου. Είμαστε ήδη εντός χρονοδιαγράμματος. Αν κάνετε μια βόλτα με το αυτοκίνητο θα δείτε ένα χέρσο χωράφι έτοιμο να υποδεχθεί τους εκσκαφείς για να ξεκινήσουν τα κυρίως έργα» συμπλήρωσε.\nΜε αφορμή και την επένδυση της Microsoft, την οποία χαρακτήρισε «εμβληματική», είπε ότι «δεν θα είναι η μοναδική. Θα ακολουθήσουν και πολλές άλλες αμερικανικές εταιρίες. Ήδη δρομολογούνται και άλλες μεγάλες επενδύσεις και σε αυτό τον τομέα».\nΌσον αφορά τα μέτρα στήριξης λόγω κορονοϊού, ο Άδωνις Γεωργιάδης είπε ότι έχουν ξεκινήσει οι εκταμιεύσεις από το ΤΕΠΙΧ ΙΙ, με ένα «πλέγμα επιδοτήσεων και δανείων που έρχονται να βοηθήσουν τις μικρομεσαίες επιχειρήσεις να μείνουν όρθιες. Αυτό θα συνεχιστεί με πολύ μεγάλη ένταση μέχρι το τέλος του χρόνου. Στόχος είναι να βοηθήσουμε τις επιχειρήσεις να μείνουν όρθιες έως ότου βρεθεί το εμβόλιο και μπορέσει να στρίψει η οικονομία για να αρχίσουν σιγά-σιγά να δουλεύουν τα πράγματα με έναν ομαλό ρυθμό».


Αναγνωρίζετε ποια παρουσιάστρια είναι το κοριτσάκι στα δεξιά; | music.net.cy, μουσικά νέα, νέες κυκλοφορίες, mousika nea\nHome SHOWBIZ & LIFE Αναγνωρίζετε ποια παρουσιάστρια είναι το κοριτσάκι στα δεξιά;\nΑναγνωρίζετε ποια παρουσιάστρια είναι το κοριτσάκι στα δεξιά;\nΣήμερα είναι μια πολύ όμορφη και επιτυχημένη παρουσιάσρια και δημοσιογράφος. Όταν ήταν μικρή, ωστόσο, ήταν ένα κοριτσάκι όπως όλα τα άλλα. Η ίδια ανέβασε στο instagram μια φωτογραφία από τα παιδικά της χρόνια και σχολίασε: «Ο λόγος που σιχαινόμουν πάντα τις Απόκριες. Είναι εκεί τέρμα δεξιά στην πρώτη σειρά… Μια μικρή δυστυχισμένη Τυρολέζα ή whatever». Ο λόγος για τη Ναταλία Γερμανού, η οποία ήταν πολύ γλυκιά από μικρή!\nΠροηγούμενο ΆρθροOscars 2016 – Σέξι εμφανίσεις και στο party, μετά την απονομή! (Photos)\nΕπόμενο ΆρθροThe Brothers Grimsby


Όγκοι παρωτίδας - Γεν. Χειρουργός - Καφετζής Ηλίας Δημήτριος - Αθήνα\nΤί είναι οι όγκοι παρωτίδας;\nΗ παρωτίδα είναι ένας σιελογόνος αδένας που βρίσκεται πάνω από την κάτω γνάθο και κάτω από το αυτί. Στην περίπτωση λοίμωξης ή όγκου στην παρωτίδα το άτομο παρουσιάζει πρήξιμο μεταξύ του σαγονιού και το αυτιού του. Σ’αυτό το όργανο αναπτύσσονται συχνότερα οι όγκοι που αφορούν αυτή στην ομάδα των σιελογόνων αδένων. Οι όγκοι αυτοί τις περισσότερες φορές είναι καλοήθεις χωρίς να αποκλείεται και η περίπτωση κακοήθειας. Πρέπει να διαγιγνώσκονται όσο το δυνατόν ταχύτερα, καθώς είναι κοντά στο προσωπικό νεύρο, τον φάρυγγα και τους λεμφαδένες του τράχηλου και άρα μια έγκαιρη διάγνωση βοηθά στη θεραπεία και την αποτροπή μεταστάσεων σε πιο επικίνδυνα σημεία. Σύμφωνα με ιατρικές μελέτες η συχνότητα των όγκων της παρωτίδας έως το 1990 έφτανε περίπου 3 άτομα στους 100.000 σε διάστημα ενός χρόνου. Στις μέρες μας τα περιστατικά αυτά δυστυχώς είναι υψηλότερα, με τον αριθμό των ασθενών με κακοήθη όγκο στην παρωτίδα να έχει τετραπλασιαστεί από το 1970. Μερικές μελέτες δείχνουν ότι οι άνθρωποι που χρησιμοποιούν πολύ συχνά το κινητό τους τηλέφωνο κάνοντας μακροχρόνια κατάχρηση, διατρέχουν σοβαρότερο κίνδυνο να προσβληθούν από καρκίνο στην παρωτίδα.\nΌγκοι παρωτίδας: Καλοήθεις\nΓενικότερα ένας όγκος δημιουργείται από ορισμένα κύτταρα που πολλαπλασιάζονται ανεξέλεγκτα και σε μεγάλο βαθμό. Όπως προαναφέρθηκε, οι όγκοι στην περιοχή της παρωτίδας τις περισσότερες φορές (άνω του 80%) είναι καλοήθεις, αλλά δεν αποκλείεται να είναι και κακοήθεις. Η διάγνωση γίνεται μέσω βιοψίας με λήψη υγρού ή με κανονική ιστολογική εξέταση μετά από χειρουργική αφαίρεση. Οι καλοήθεις όγκοι παρωτίδας χωρίζονται σε κατηγορίες. Ένα είδος είναι το πλειόμορφο αδένωμα, που αποτελεί τον πιο συνήθη καλοήθη όγκο των σιελογόνων αδένων. Τα πλειόμορφα αδενώματα υποτροπιάζουν λόγω δακτυλοειδών εκβολών του όγκου είτε λόγω της ατελούς αφαίρεσής τους.\nΟι όγκοι επιθηλιακής προέλευσης από την άλλη, προέρχονται από το επιθήλιο των πόρων των αδένων και παρουσιάζουν ασαφή όρια από τον κανονικό ιστό του σιελογόνου αδένα. Εμφανίζονται συχνότερα στις γυναίκες κυρίως στην ηλικία των 40 έως 50 ετών και βρίσκονται στο λοβό της παρωτίδας. Το 3 – 5% των πλειόμορφων αδενωμάτων γίνονται κακοήθη και για τον λόγο αυτόν πρέπει να χειρουργούνται.\nΜια άλλη πιο σπάνια κατηγορία είναι τα κυσταδενολεμφώματα. Είναι όγκοι παρωτίδας που αναπτύσσονται πιο αργά και προσβάλλουν κυρίως τους άνδρες ηλικιών μεταξύ 40-70 ετών και εντοπίζονται και στις παρωτίδες αριστερά και δεξιά του προσώπου. Η θεραπεία και εδώ είναι η χειρουργική αφαίρεση του όγκου.\nΌγκοι παρωτίδας: Κακοήθεις\nΟι κακοήθεις όγκοι παρωτίδας είναι το βλεννοεπιδερμοειδές καρκίνωμα, που αποτελεί την πιο συχνή μορφή κακοήθους όγκου της παρωτίδας, το αδενοκυστικό καρκίνωμα, το κυψελιδικό καρκίνωμα, το καρκίνωμα από πλειόμορφο αδένωμα και το λέμφωμα. Πιο σπάνια περίπτωση είναι οι μεταστατικοί όγκοι παρωτίδας, δηλαδή οι όγκοι που εμφανίζονται στην παρωτίδα λόγω μετάστασης από άλλο σημείο του σώματος, στο οποίο αναπτύχθηκαν. Εφιστούμε τη προσοχή στα συμπτώματα τη κακοήθειας όπως: η ταχεία ανάπτυξη των όγκων, ο πόνος, η εξέλκωση του δέρματος ή των βλεννογόνων, οι μεταστάσεις στους τραχηλικούς λεμφαδένες και η παράλυση του προσωπικού νεύρου, που είναι σημάδια κακοήθους όγκου.\nΑκόμα όμως και αν είναι καλοήθεις οι όγκοι παρωτίδας, συστήνεται η χειρουργική αφαίρεσή τους, καθώς με την πάροδο του χρόνου συνεχίζουν να μεγαλώνουν προκαλώντας δυσμορφία του προσώπου, ενώ σε κάποιες περιπτώσεις μπορεί να μετατραπούν σε κακοήθεις.\nΌγκοι παρωτίδας: Χειρουργική Αντιμετώπιση – Παρωτιδεκτομή\nH πιο ενδεδειγμένη και ολοκληρωμένη αντιμετώπιση των αλλοιώσεων της παρωτίδας (λοίμωξη ή απόφραξη της ροής του σάλιου) και κυρίως όταν πρόκειται για όγκο είναι η χειρουργική αντιμετώπιση αφαίρεσης του συνόλου ή μέρους της παρωτίδας, η παρωτιδεκτομή. Η παρωτιδεκτομή είναι μια ευαίσθητη εγχείρηση, καθώς μέσα στη παρωτίδα περνά και διακλαδίζεται το προσωπικό νεύρο που κινεί όλο το πρόσωπο και άρα ένας τραυματισμός του προκαλεί παράλυσή του.\nΣε κάθε περίπτωση το προσωπικό νεύρο πρέπει να μείνει ακέραιο ανατομικά και λειτουργικά. Αυτό πετυχαίνεται κατά τη διάρκεια της επέμβασης όπου ο ιατρός βρίσκει αυτό και όλα τα παρακλάδια του και το προφυλάσσει από τραυματισμό. Εάν από την άλλη το προσωπικό νεύρο διηθείται από τον όγκο τότε επιβάλλεται να πραγματοποιηθεί ολική παρωτιδεκτομή με αφαίρεσή του, παρασκευή του στελέχους του προσωπικού νεύρου και πλήρης κατασκευή όλων των κλάδων του για να αποφευχθεί η παράλυση. Η εγχείρηση γίνεται εφαρμόζοντας τη μικροχειρουργική και τις μεθόδους της. Γίνεται με γενική αναισθησία, σε οποιαδήποτε ηλικία, η διάρκεια της επέμβασης είναι περίπου 2 ώρες και ο χρόνος παραμονής στο νοσοκομείο είναι 1-2 ημέρες. Επίσης γίνεται χρήση ειδικού μηχανήματος για την αναγνώριση και παρακολούθηση του προσωπικού νεύρου. ( Νευροδιεγέρτης)\nΜετά την αφαίρεση του όγκου μαζί με τη παρωτίδα και μετά την επούλωση του εγχειρητικού τραύματος μπορεί να προκληθεί δυσμορφία του προσώπου. Στις περιπτώσεις αυτές γίνεται πλαστική αποκατάσταση της περιοχής ώστε να διατηρηθεί η συμμετρία του προσώπου. H πλαστική αποκατάσταση και αισθητική βελτίωση επιτυγχάνεται με χρήση μυϊκού κρημνού και μεταμόσχευση λίπους από άλλο σημείο του σώματος. Όταν αφαιρεθούν οι όγκοι παρωτίδας είναι σημαντικό να υπάρχει παρακολούθηση και φροντίδα για τον έλεγχο της λειτουργίας του προσωπικού νεύρου, τη δημιουργία αιματώματος, την επούλωση και την ύπαρξη σιελλόρροιας.


Ο ΛΑΟΣ ΠΡΟΠΟΡΕΥΕΤΑΙ… - new Deal\nΟ ΛΑΟΣ ΠΡΟΠΟΡΕΥΕΤΑΙ…\n…Και η ηγεσία ακολουθεί, έλεγε τις μέρες τις Αποστασίας, το 1965, ο τότε, καθαιρεθείς από τον Βασιλιά, πρωθυπουργός Γεώργιος Παπανδρέου. Η «Ένωση Κέντρου», κόμμα κεντροαριστερό, θα λέγαμε σήμερα, (αντικομμουνιστικό), προκαλούσε ισχυρή ενόχληση επειδή διεκδικούσε κάποια αυτονομία σκέψης και δράσης και περιορισμό της αυθαιρεσίας του Παλατιού και των ΗΠΑ. Ο κόσμος αντέδρασε με τεράστιες διαδηλώσεις, ο Παπανδρέου βρέθηκε επικεφαλής ενός λαϊκού κινήματος παρά το ότι ουδόλως ήθελε ρήξη με το Παλάτι/ΗΠΑ.\nΤην απόστασή του από το λαϊκό κίνημα την εξέφρασε με τη φράση του τίτλου: ο λαός προπορεύεται, η ηγεσία ακολουθεί. Ο λαός ήταν πρωταγωνιστής. Η αριστερά δεν ήταν ικανή να διαχειριστεί το λαϊκό κίνημα, είχε παραχωρήσει την ηγεμονία στην Ένωση Κέντρου, κατανοητό λίγα χρόνια μετά τον εμφύλιο. Αλλά ακατανόητη η αυταπάτη ότι όλα θα εξελίσσονταν εντός του κοινοβουλίου-η ΑΥΓΗ εξηγούσε την ημέρα του πραξικοπήματος στις 21 Απριλίου γιατί δεν μπορεί να γίνει δικτατορία!\nΤη δύναμη των όπλων έχει αντικαταστήσει στην περιοχή εντός της ΕΕ η δύναμη του χρήματος-προσώρας;. Αλλά αν αντικατασταθούν οι τότε πρωταγωνιστές με τους σημερινούς η ουσία δεν θα αλλάξει. Τα αιτήματα είναι τα ίδια. Ανεξαρτησία, Ψωμί, Παιδεία, Ελευθερία.\nΟ φόβος είναι μήπως ίδιες παραμένουν και οι αυταπάτες. Η επικρατούσα άποψη στον ΣΥΡΙΖΑ-φαίνεται να- είναι ότι αν καταφέρουμε και περάσουμε τον κάβο της σημερινής διαπραγμάτευσης θα μπουν τα πράγματα σε ένα δρόμο εξομάλυνσης.\nΤα σημερινά εγγόνια της ηγεσίας της ΕΔΑ, παιδιά του Κύρκου, κληρονόμοι της ηττημένης ιστορικής αριστεράς, κακομαθημένα παιδιά από τα χρόνια της, ληγμένης πλέον, ευημερίας φαίνονται και φέρονται πολύ απρόσεκτα. Προσχώρησαν στο μύθο του αντίπαλου περί δημοκρατικής Ευρώπης, ότι δεν έχουν νόημα πια οι πατρίδες, ότι νόημα έχουν μόνο τα ανθρώπινα δικαιώματα, παραβλέποντας ότι αυτοί που τα διακηρύσσουν είναι αυτοί ακριβώς που τα παραβιάζουν. Αν πρόσεχαν θα τους φαινόταν ύποπτο, αλλά έχουν στραβωθεί τελείως από τη λάμψη της ισχύος, του χρήματος και, συνεπώς, της ιδεολογίας του επικυρίαρχου.\nΤα θυμήθηκα όλα αυτά με αφορμή παρατήρηση φίλου ότι πρωταγωνιστής της μνημονιακής περιόδου, από το 2010 ως σήμερα, δεν είναι η Αριστερά, σε όλες τις μορφές της, αλλά ο κόσμος. Έριξε τις μνημονιακές κυβερνήσεις χωρίς τη συμπαράσταση της Αριστεράς (ενίοτε αντιμετωπίστηκε με καχυποψία ή ανοιχτή εχθρότητα), συσπειρώθηκε περί τον ΣΥΡΙΖΑ χωρίς να είναι αριστερός, ξεμπέρδεψε με τους Σαμαροβενιζέλους φέρνοντας σε αδιέξοδο τους πιστωτές και τα εδώ ποταμίσια τσιράκια τους, στηρίζει την κυβέρνηση παρά τις επιφυλάξεις του. Για όλα αυτά και κυρίως για την εκλογική νίκη, ουδεμία ευθύνη φέρουν τα στελέχη της Αριστεράς, με την εξαίρεση του Τσίπρα, οφείλουν όλοι να παραδεχτούν, ιδίως όσοι ψιθυρίζουν στις κουίντες πως αυτοί είναι το διαχρονικό ιερατείο, οι άρχοντες, οι θεματοφύλακες του κόμματος, οι άλλοι, αρχηγοί και παρατρεχάμενοι, είναι περαστικοί, επάμεροι, κατά τον Πίνδαρο.\nΌλα εν ονόματι του κόμματος που το κρατούν κλειστό και διαλυμένο για να το φυλάσσουν καλύτερα, προφανώς. Εσχάτως στόχευσαν την Αγία Βαρβάρα, μόνο που το ερώτημα δεν βρίσκεται στο επέκεινα αλλά επί γης, αν, καθώς πιάνουν οι ζέστες, αισθανθούν την ανάγκη να εμβαπτισθούν στα ύδατα του Ποταμιού, όπου οι μοντέρνες Σειρήνες τους καλούν.\nΟι Βρυξελλιώτες και Βερολινέζοι θα πιέσουν ως το παρά ένα δευτερόλεπτο για να κερδίσουν το τελευταίο ψίχουλο υποχώρησης. Το θέμα δεν είναι η υποτιθέμενη προεκλογική αμετροέπεια ή η μετριοπάθεια της Θεσσαλονίκης ούτε καν η περαιτέρω οπισθοχώρηση ενώπιον ενός συμβιβασμού, ετεροβαρούς και επώδυνου. Το θέμα δεν είναι αυτά, ένα-ένα χωριστά. Το ερώτημα είναι αν η συγκεκριμένη πορεία οφείλεται στην αδιαμφισβήτητη υπεροχή ισχύος των άλλων αλλά και αν η εν λόγω ισχύς είχε ευνοϊκό έδαφος στην αποδώ μεριά του τραπεζιού των διαπραγματεύσεων. Και είχε χωρίς αμφισβήτηση με τον καλλιεργημένο επί δεκαετίες «ευρωπαϊσμό» της παλαιόθεν κυρίαρχης αντίληψης, όπως περιγράφεται στην αρχή, ενώ οι, ας πούμε ευρωσκεπτικιστές, εξακολουθούν να αδυνατούν να «αποδείξουν» το δίκιο τους, όπως ο ΣΥΡΙΖΑ προεκλογικά, αδυνατούσε να αποδείξει ότι ένας άλλος δρόμος είναι εφικτός. Ο φόβος είναι να αποδεχθεί πως είναι αδύνατος. Όπως το αποδέχθηκε πχ η Αριστερά στην Ιταλία και διαλύθηκε. Ο φόβος δεν είναι αδικαιολόγητος. Με λόγια απλά, η έλλειψη στρατηγικής γίνεται οφθαλμοφανής από σειρά γεγονότων, πχ ότι δεν τέθηκε εξαρχής η πολιτική/γεωπολιτική διάσταση αλλά μόνο όταν μίλησαν γι’ αυτήν οι ΗΠΑ, από το ότι στις 20-2 δεν ζητήθηκαν γραπτές διαβεβαιώσεις και μόλις στο παρά ένα είπαν ότι η χρηματοδότηση οφείλει να είναι μακροπρόθεσμη κλπ.\nΑπειρία ασφαλώς αλλά η απειρία του αδιάλλακτου φιλοευρωπαίου είναι άλλη από εκείνη του ευρωσκεπτικιστή, οδηγεί σε άλλα λάθη, άλλες επιτυχίες ή αποτυχίες, άλλες απαιτήσεις, άλλα επιχειρήματα, άλλο «προφίλ» διακυβέρνησης και διαπραγμάτευσης. Και σε άλλο πολιτικό/διοικητικό προσωπικό, όπου βέβαια η ταύτιση κυβέρνησης της αριστεράς με κυβέρνηση των αριστερών, ο σεχταρισμός, δηλαδή, είναι κίνδυνος διηνεκής.\nΟι εγχώριοι και εξωχώριοι μνημονιακοί ελπίζουν σε διάσπαση του ΣΥΡΙΖΑ. Ποιος είναι τόσο ανόητος να συγκρουστεί με το τελευταίο αποκούμπι του κόσμου; Αν ή όταν ο κόσμος είναι έτοιμος να γυρίσει, απογοητευμένος, την πλάτη, τότε μπορεί να έχει νόημα η απόπειρα για κάτι άλλο. Ως τότε μπορούν να ονειρεύονται τους χαμένους διαδρόμους της εξουσίας, ή λαγούς με πετραχήλια, όνειρα θερινής νύχτας, τι πειράζει;


Υπάρχει καλύτερος τρόπος να ξεκινάει η Κυριακή σου από το να βλέπεις τις δυο πιο φορμαρισμένες ομάδες του NFL να διασταυρώνουν τα ξίφη τους με το καλημέρα της δράσης; Ναι, πιθανώς αν αυτό γίνεται σε primetime. Η 13η αγωνιστική βέβαια περιλαμβάνει ένα σωρό εξαιρετικά matchups οπότε δεν μπορώ να πω ότι με χαλάει καθόλου το πρόγραμμα με Texans-Pats και Seahawks-Vikings στα time slots του SNF και MNF αντίστοιχα. Πάντως το συγκεκριμένο εγώ το θεωρώ Game of the Week αφού Ravens (9-2) και 49ers (10-1) έχουν δείξει να αποτελούν τις καλύτερες ομάδες σε κάθε περιφέρεια, και αν μου έβαζε κανείς το πιστόλι στον κρόταφο να (ξανα)διαλέξω σήμερα ένα ζευγάρι για το Super Bowl, θα ήταν αυτό.\nΤα Κοράκια, που χρειάστηκαν λίγο καιρό για να ρολάρουν φέτος, εδώ και 1μιση μήνα σπέρνουν τον τρόμο σε όλη τη λίγκα κυρίως λόγω της ασταμάτητης επίθεσης (35.1 ppg-1st) που έχουν παρουσιάσει στους φίλους του αθλήματος, ένα επιθετικό μοντέλο που δεν κατάφεραν να σταματήσουν ούτε οι «Μπαμπούλες» της Νέας Αγγλίας, που κατά τα άλλα είναι η καλύτερη άμυνα του πρωταθλήματος φέτος. Απόψε θα έχει την ευκαιρία να το προσπαθήσει να το κάνει η δεύτερη καλύτερη άμυνα φέτος, αυτή των 49ers (14.8 ppg), που έχει διαφορετικά χαρακτηριστικά από το unit του Bill Belichick, βασιζόμενοι σε dominant play από την defensive line τους, η οποία είναι γεμάτη με εξαιρετικά ταλαντούχους 1st rounders.\nΟι δυο ομάδες έχουν πολλές ομοιότητες στον τρόπο που επιτίθενται, βασιζόμενοι και οι δυο σε μεγάλο βαθμό στο running game τους. Αυτό φαίνεται και από τους αριθμούς καθώς οι μεν γηπεδούχοι είναι 1οι σε rushing yards στη λίγκα φέτος, με 210 ανά αγώνα, ενώ οι Niners είναι στη δεύτερη θέση έχοντας 145 ανά αγώνα. Η διαφορά φυσικά των δυο πλευρών είναι η παρουσία του σχεδόν σίγουρου MVP, Lamar Jackson, που έχει 876 (7.1 ypc) γιάρδες στο έδαφος φέτος, με 6 TD. Στην αντίπερα όχθη, ο Jimmy Garoppolo μπορεί να μην έχει καμία σχέση ως runner της μπάλας αλλά μπορεί να ισχυριστεί ότι είναι καλύτερο πασέρ από τον αποψινό αντίπαλο του. Αυτό βέβαια το έχει δείξει σε κάποιες περιπτώσεις φέτος ενώ σε άλλες δεν απέδωσε όπως θα περίμεναν οι φίλοι της ομάδας. Βέβαια ακόμα και τότε η τρομερή άμυνα των Red & Gold αλλά και το running game που τον συνοδεύει, έβγαλαν τα κάστανα από τη φωτιά.\nΑπόψε θα πρέπει να εστιάσουμε σε μερικά σημεία για να μπορέσουμε να προβλέψουμε τι θα λάβει χώρα στη Βαλτιμόρη. Θα καταφέρει η τρομακτική γραμμή του Kyle Shanahan να περιορίσει το scrambling του Jackson; Αν αυτό συμβεί, που πραγματικά το περιμένω, κλειδί θα αποτελέσει το matchup του Mark Ingram με τους linebackers των φιλοξενούμενων αλλά και με τον τρομερό φέτος S Jimmie Ward, που αναμένεται να στήσει αντίσκηνο στο κουτί παίζοντας ως έξτρα LB. Στο passing game θεωρώ ότι ο Jackson θα έχει πολύ δύσκολο έργο αν πάρουμε ως δεδομένη τη φόρμα που βρίσκονται οι αντίπαλοι του. Την περασμένη βδομάδα για οποιον ξέχασε ήδη προκάλεσαν ίσως την χειρότερη βραδιά της καριέρας του all-time great Aaron Rodgers, αφήνοντας τον στις 104 passing yards!\nΣτην απέναντι πλευρά η άμυνα των Ravens, όσο περνάει ο καιρός παίζει και καλύτερα αλλά το ζητούμενο απόψε είναι αν θα καταφέρουν να βραχυκυκλώσουν τον τρομερό Tight End του Jimmy G, George Kittle, o οποίος προέρχεται από εκπληκτική εμφάνιση με 6 rec, 129 yds και 1 σκοράρισμα. Στο Run D, που είναι πολύ καλοί έτσι κι αλλιώς θα έχουν άλλο ένα πλεονέκτημα αφού από τους αντίπαλους τους θα απουσιάζει ο καλύτερος RB του ρόστερ τους, Matt Breida. Φυσικά το τρίο Coleman-Mostert-Wilson δεν μπορεί να υποτιμηθεί αφού όποτε τους έχει ζητηθεί να τραβήξουν την ομάδα το έχουν κάνει με εξαιρετικά αποτελέσματα.\nΣτο ερώτημα του ποιος νομίζω ότι θα αναδειχθεί νικητής θα πω ότι είναι πάρα πολύ δύσκολο αλλά καταλήγω ότι η έδρα, ο καιρός αλλά και η φόρμα της επίθεσης των γηπεδούχων θα κάνουν τη διαφορά στο τέλος John Harbaugh. Οπότε…\nΠρόβλεψη: Ravens 27-24


Θα συνεργαστεί ο οίκος Louis Vuitton με τα OFF-WHITE;\nΑπό τις αρχές του προηγούμενου μήνα είχε αρχίσει η φημολογία πως ίσως ο γαλλικός οίκος Louis Vuitton, συνεργαστεί με την street εταιρεία OFF-WHITE.\nΗ φήμη παρόλο που δεν επιβεβαιώθηκε, εξακολουθεί να υπάρχει και μάλιστα τις τελευταίες μέρες έχει αρχίσει να αυξάνεται όλο και περισσότερο.\nΑφορμή για να αρχίσει και πάλι να συζητιέται η πιθανή συνεργασία, στάθηκε η εμφάνιση του καλλιτεχνικού διευθυντή της OFF-WHITE, Virgil Abloh, σε ένα event της Αμερικάνικης Vogue, κρατώντας μια τσάντα από τη τελευταία συνεργασία της Louis Vuitton με τον εικαστικό Jeff Koons.\nΑυτό από μόνο του δεν μπορεί να αποτελέσει πειστήριο, όμως με μια πιο προσεκτική ματιά στη τσάντα του Virgil Abloh, θα διαπιστώνατε, πως το λουρί της φέρει το λογότυπο του σε συνδυασμό με αυτό της Louis Vuitton.\nΈτσι δεν είναι λίγοι αυτοί που θεωρούν την συνεργασία του ιστορικού οίκου και της OFF-WHITE, κάτι παραπάνω από σίγουρη.\nΤα νέα κεριά του οίκου Louis Vuitton δοκιμάζονται για πρώτη φορά Stefano Cantino: Το νέο «δυνατό χαρτί» του οίκου Louis Vuitton Το σαγηνευτικό Ombre Nomade του Louis Vuitton απευθύνεται στο πιο αρρενωπό κοινό Τα καλύτερα streetwear αξεσουάρ του οίκου Louis Vuitton SS19\nΗ βραβευμένη κατοικία του Beverly Hills που περικυκλώνεται από βελανιδιές


Στραγγαλισμό του άτυχου βρέφους, διαπίστωσε η ιατροδικαστής - Μαχητής Δυτικής Αθήνας\nHome Πετρούπολη Στραγγαλισμό του άτυχου βρέφους, διαπίστωσε η ιατροδικαστής\nΣτραγγαλισμό του άτυχου βρέφους, διαπίστωσε η ιατροδικαστής\nΑπόφραξη της αναπνευστικής οδού και στραγγαλισμό με τον ομφάλιο λώρο αλλά και σχοινί διαπίστωσε η ιατροδικαστής Σουλτάνα Μαριανού κατά τη νεκροτομή του άτυχου βρέφους που βρέθηκε χθες νεκρό μέσα σε κάδο απορριμμάτων στην οδό Πίνδου στην Πετρούπολη.\nΗ ιατροδικαστής προσδιόρισε χρονικά την γέννηση, σχεδόν 12 ώρες ώρες πριν τον εντοπισμό του, και τον θάνατό του μεταξύ 00:00 και 06:00 της Δευτέρα. Το βρέφος δολοφονήθηκε πιθανότατα μισή ώρα μετά την γέννησή του και πετάχτηκε στα σκουπίδια. Το βρέφος γεννήθηκε εν ζωή και δεν ήταν ούτε πρόωρο ούτε είχε κάποια άλλα προβλήματα, σύμφωνα με την ιατροδικαστική εξέταση.\nΤο νεκρό βρέφος, γένους αρσενικού, έμεινε μέσα στον κάδο περίπου 10 ώρες προτού το εντοπίσει ρακοσυλλέκτης.\nΟι Αξιωματικοί Τμήματος Εγκλημάτων κατά Ζωής αναζητούν πληροφορίες προκειμένου να εντοπίσουν τη μητέρα του βρέφους. Εκτιμούν πως δεν πρόκειται για μια προμελετημένη πράξη, αλλά για στιγμιαία απόφαση. Θεωρούν επίσης ότι ο δράστης ή οι δράστες βρίσκονται στη γύρω περιοχή. Διεξάγουν εξονυχιστικές έρευνες σε κλινικές, νοσοκομεία ακόμη και σε ιδιωτικά ιατρεία για να μπορέσουν να διαλευκάνουν την υπόθεση.\nΣύμφωνα με υλικό από κάμερα ασφαλείας έχουν εντοπιστεί δύο πρόσωπα, πιθανοί ύποπτοι, που μπορεί να πέταξαν το νεκρό βρέφος στον κάδο. Για τον έναν οι πληροφορίες μιλούν για άνδρα που κρατούσε πλαστική σακούλα που στάθηκε κοντά στον κάδο. Διακρίνεται ότι το άνοιξε και πέταξε μέσα τη σακούλα και μετά από κάποια δευτερόλεπτα αποχώρησε με αυτοκίνητο. Κάποιοι περίοικοι μίλησαν και για ομάδα ρομά που γύρω στα μεσάνυχτα πέρασαν από την οδό Πίνδου άνοιξαν τον κάδο αλλά δεν γνωρίζουν αν άφησαν κάτι, ή απλά έψαχναν για κάτι!\nΝεκρό μωρό βρέθηκε σε κάδο απορριμμάτων στην Πίνδου! Ανατριχιαστικές οι λεπτομέρειες από τον φρικιαστικό θάνατο του μωρού!\ntags: ΑΝΑΤΟΛΙΚΗΣ ΡΩΜΥΛΙΑΣ ΚΑΔΟΣ ΑΠΟΡΡΙΜΜΑΤΩΝ ΝΕΚΡΟ ΒΡΕΦΟΣ ΠΙΝΔΟΥ\nπροηγουμενο Έλεγχοι και παρεμβάσεις στο 10ο Δημοτικό, μετά την πτώση του παραθύρου!\nεπομενο Α.Τ. Πετρούπολης: Βγάλτε τα πέρα μόνοι σας...


Κάποια μέρα μια γάτα αποφάσισε πως ήθελε κάτι άλλο.\nΚαι διάλεξε να γίνει πουλί και\nν' αρχίσει κι εκείνη να τραγουδάει όπως.........\nΑυτή είναι η αρχή ενός παιδικού βιβλίου,\nπου έχει γράψει ο Μάνος Ελευθερίου.\nΗ δική μου γάτα ήταν μια γάτα- ρολόι τοίχου,\nπου είχαν κάνει δώρο στην κόρη μου,\nπριν από κάποια χρόνια.\nΤο ρολόι δεν της άρεσε.\nΓενικά δεν της αρέσουν τα ρολόγια.\nΉθελε να κάνει αλλαγή,\nαλλά με το σήμερα - αύριο πέρασαν οι μέρες ,\nπέρασε και η προθεσμία αλλαγής\nκαι η γάτα ξέμεινε.\nΤην γάτα - ρολόι την λυπήθηκα\nκαι την κρέμασα σε κάποιο δωμάτιο.\n(Άλλωστε ξέρετε, πως τις περισσότερες φορές,\nότι δεν θέλουν τα παιδιά,\nτα............. κληρονομούν οι γονείς.)\nΚάτι άρχισε να με ενοχλεί σε αυτό το βλέμμα,\nόποτε το συναντούσα.\nΉ μήπως προσπαθούσε να μου πει κάτι;\nΝα πετάξω το ρολόι ;\nΟύτε που το σκεφτόμουν .\nΣε αντίθεση με την κόρη μου,\nμου αρέσουν τα ρολόγια.\nΆρχισε στο μυαλό μου να καλλιεργείται η ιδέα της αλλαγής.\nΕγώ την ήθελα την αλλαγή,\nή η γάτα;\nΤι τεχνική να χρησιμοποιήσω και τι θέμα να βάλω;\nΚατέληξα στο decoupage.\nΠρώτα- πρώτα έβαψα το ρολόι άσπρο .\n(αφού έβγαλα τους λεπτοδείκτες.)\nΜετά άρχισα να δοκιμάζω θέματα.\nΑφού κατέληξα, έβαψα το φόντο\nκαι με την γνωστή τεχνική,\nΈβαλα και πατίνα,\nκαι..............ιδού το αποτέλεσμα.\nΜε την δοκιμή του θέματος.....\nΤώρα βέβαια, δεν ξέρω,\nαν η γάτα τελικά κατάφερε να γίνει πουλί,\nή, ανετράπη ο νόμος της φύσης\nκαι αντί η γάτα να φάει το πουλί,\nέφαγε ............το πουλί την γάτα.\nΑναρτήθηκε από para-kelsoscooks στις 8:32 μ.μ.\nanthivolon 26 Ιανουαρίου 2011 - 8:56 μ.μ.\nΠολύ καλά έκανες και το άλλαξες.....κι εμένα αυτή η γατήσια ματιά με αγριεύει!!! Άλλωστε έγινε τόσο όμορφο το ρολόι/πουλί!!!\nel.mar 26 Ιανουαρίου 2011 - 9:10 μ.μ.\nΠω πω δημιούργησες πάλι!!!!!!!!!!\nΠολύ καλή αλλαγή κ πολύ όμορφο!!!!!!\nΕΛΕΝΑ 26 Ιανουαρίου 2011 - 9:22 μ.μ.\nΠανέμορφο έγινε, προβλέπω ότι η κόρη θα το ζητήσει πίσω τώρα πλέον!!\nΞανθή 26 Ιανουαρίου 2011 - 9:26 μ.μ.\nΕμένα δε μου αρέσει το τικ τακ του ρολογιού!!\nΗ μεταμόρφωση τέλεια!!!\nMarina 26 Ιανουαρίου 2011 - 9:26 μ.μ.\nΜάλλον είσαι...μάγισσα!!! Για να μεταμορφώνεις με τόση ευκολία μια άγρια γάτα σε ήρεμο, πανέμορφο πουλάκι...\nMare 26 Ιανουαρίου 2011 - 9:28 μ.μ.\nsviđaju mi se ptičice na satu koje dozivaju proljeće:))....\nali sat s macom mi je predivan:)))...\nΝίκη 26 Ιανουαρίου 2011 - 9:29 μ.μ.\nΤέλειο έγινε!Τώρα μπορεί να γλυκάνει κι ο ήχος του και ν' ακούγεται σαν κελάηδιμα.\nΧΑΡΑ 26 Ιανουαρίου 2011 - 9:30 μ.μ.\nΠΟΛΥ ΚΑΛΑ ΕΚΑΝΕΣ, αγριευτική η ματιά της γάτας και πολύ ρομαντικό και αισιόδοξο το νέο θέμα!\nΠεριττόν να σχολιάσω την δουλειά σου...τα λόγια είναι περιττά οταν το αποτέλεσμα μιλάει απο μόνο του!!!ΦΩΝΑΖΕΙΕΙΕΙΕΙ ΤΕ-ΛΕΙ-Ο!!!\nΜην φέρει τα μούτρα της τώρα η κόρη και το ζητήσει πίσω;\nΚι εγω λατρεύω τα ρολόγια (αν δεν ταιριάζαμε...)\nMaria Z 26 Ιανουαρίου 2011 - 10:17 μ.μ.\nΑστειεύσαι......αυτό είναι καταπληκτικό!!!! Εκανες εξαιρετική, απίστευτη, μοναδική δουλειά και το αποτέλεσμα........θεσπέσιο!!!! Εκανες πάρα πολύ καλά!!!\nΜΑΡΙΑ ΠΙΟΥΚΑ 26 Ιανουαρίου 2011 - 10:48 μ.μ.\nΚαλά!! είσαι μάγισσα!! απίθανο το έφτιαξες το ρολογάκι, δεν το συζητώ το προτιμώ από την γάτα.\npara-kelsoscooks 26 Ιανουαρίου 2011 - 11:06 μ.μ.\nΚαι εμένα μου άρεσε η μεταμόρφωση...της γάτας.\nΠαρεπιπτόντως, επειδή οι μηχανισμοί κάνουν πολλές φορές δυνατούς χτύπους, μήπως ξέρετε πως θα μπορούσαμε να τους κάνουμε πιό αθόρυβους, γιατί ορισμένες φορές πράγματι γίνονται εκνευριστικοί.\npara-kelsoscooks 26 Ιανουαρίου 2011 - 11:11 μ.μ.\nΓια όσες αναφέρατε ότι η κόρη μου θα το ζητήσει πίσω, ένα σας λέω.....αν και η 28 Οκτωβρίου πέρασε, Ο Χ Ι.\nλΕλένη 26 Ιανουαρίου 2011 - 11:30 μ.μ.\nΗ αλλαγή τεράστια!!!! Αγριευτικό το βλέμμα της γάτα επιβαλλόταν η αλλαγή! Μπράβο!! Καταπληκτική μεταμόρφωση!\nΔιασκέσις 27 Ιανουαρίου 2011 - 12:32 π.μ.\nΠροσωπικά μ'αρέσουν οι γάτες αλλά ΟΝΤΩΣ αυτό το ρολόι ήθελε να γίνει ....πουλί!!!!Έγινε τέλειοοοο!!!\nΕιρηνη Σ 27 Ιανουαρίου 2011 - 1:57 π.μ.\nτέλεια η μεταμόρφωση και ρομαντικη\nRIRI 27 Ιανουαρίου 2011 - 2:08 π.μ.\nΕγινε πολύ ομορφο και...τρυφερό τώρα!!Μήπως αλλάξει γνώμη η κορούλα σου τώρα???Γιατί η γάτα και εμένα ..με τρόμαζε λίγο!!!\nLiViLaVi 27 Ιανουαρίου 2011 - 10:51 π.μ.\nΠραγματικά η νύχτα με την μέρα!!! Η γάτα ήταν ... κάπως.... Υπέροχη δουλειά που φέρνει μια ρομαντική διάθεση!!!! Καλημέρα!!!\npara-kelsoscooks 27 Ιανουαρίου 2011 - 11:19 π.μ.\nΌντως, έγινε ρομαντικό το ρολόι με αυτήν την μεταμόρφωση. Φλεβάρης έρχεται, ανθίζουν οι μυγδαλιές...αχ, αν και προβλέπεται τσουχτερό κρύο για τις επόμενες μέρες...ε, που θα πάει, δεν θα έρθει και η άνοιξη;\nΥ.Γ Και είπαμε: μετά την απομάκρυνση από το ταμείο, ουδέν λάθος αναγνωρίζεται.\nmisirlou misirlou 27 Ιανουαρίου 2011 - 12:03 μ.μ.\nΤο εφτιαξες πανεμορφο!!!Διαλεξες ομορφα μοτιβα !!!Τα συνδιασες εξαιρετικα!!!....και τα χρωματα επισης ειναι υπεροχα !Η μεταμορφωση που εκανες ειναι φανταστικη!!!\nAnthoula 27 Ιανουαρίου 2011 - 12:53 μ.μ.\nMaria 27 Ιανουαρίου 2011 - 3:29 μ.μ.\nMETAMΟΡΦΩΣΗ ΤΕΛΕΙΑ...ΑΠΙΘΑΝΑ ΧΡΩΜΑΤΑ...ΡΟΜΑΝΤΙΚΗ ΑΤΜΟΣΦΑΙΡΑ...ΘΕΛΟΥΜΕ ΚΑΤΙ ΑΛΛΟ?\nmarina 27 Ιανουαρίου 2011 - 4:18 μ.μ.\nΠΑΝΕΜΟΡΦΟ!!!!Το μοτιβο ειναι χαρτοπετσετα η ριζοχαρτο;\nelenfly 27 Ιανουαρίου 2011 - 5:17 μ.μ.\nφανταστικό έγινε αγνώριστο!!\nanisixos 27 Ιανουαρίου 2011 - 5:22 μ.μ.\nKonstantina 27 Ιανουαρίου 2011 - 10:20 μ.μ.\nΈγινε πολύ ρομαντικό με τα λουλούδια και το πουλάκι. Μ'αρέσει επίσης πολύ το χρώμα στο φόντο... Έκανες και ανακύκλωση!!! ;)\nΕιρήνη 27 Ιανουαρίου 2011 - 10:55 μ.μ.\nΔημιουργία 27 Ιανουαρίου 2011 - 11:27 μ.μ.\nΚαλα, τελειο το πουλακι. Kατατροπωσε τη γατα.\nmisirlou misirlou 27 Ιανουαρίου 2011 - 11:50 μ.μ.\nΜολις ελαβα το μυνημα σου και σε ευχαριστω πολυ.\nΟσο για το μειλ .....δεν εχω λαβει κανενα μυνημα σου!!!Παρολο που τρεχω και δεν προλαβαινω.....απαντω παντα σε μυνηματα στο μειλ μου!\nVana 28 Ιανουαρίου 2011 - 12:23 π.μ.\nXa!Xa! Και το κείμενο σου μου άρεσε και η μεταμόρφωση της γάτας σε πουλάκι... Τουλαχιστον τώρα θα βλέπεις τα λεπτά να κυλούν και δεν θα σε αγχώνει γιατι θα θαυμάζεις την υπέροχη κατασκευή σου! Μπράβο!\nχρυσάνθη 28 Ιανουαρίου 2011 - 4:16 π.μ.\nΜαράκι καλά έκανες και τον άλλαξες τα φώτα τον γουρλομάτι γάτο!Και μένα με αγρίεψε!!!Υπέροχη μεταμόρφωση ,ρομαντική και ανοιχτόκαρδη!!!Επιτέλους και μία φορά κέρδισε το πουλί!!!!Φιλάκια!!ΠΟλύ πολύ όμορφη ανάρτηση!Μήπως τόχουμε το συγγραφικό μας?????\nχρυσάνθη 28 Ιανουαρίου 2011 - 4:21 π.μ.\nΜμμμ τώρα πρόσεξα ότι ντεκουπάρισες και τους λεπτοδείκτες!!!!Αυτό θα πεί της λεπτομέρειας!!!\nΚαλό μου Μαράκι βγάλε την λεκτική επαλήθευση!!!\nmanousina 28 Ιανουαρίου 2011 - 10:26 μ.μ.\nΥπέροχο έγινε!!! Πάει η κακομοίρα η γάτα, την έφαγε το πουλί!!!\ndeppy11 19 Μαρτίου 2011 - 8:53 π.μ.\nπανεμορφα τα πουλακια!!!!! τελεια!!!\nειναι το αγαπημενο μου θεμα!!!!


Κάτω Κόσμος: Της βλακείας το ανάγνωσμα (κυριολεκτικώς)\nΕίναι τόσα πολλα αυτά που θέλω να γράψω τον τελευταίο καιρό που τελικώς καταλήγω να μην γράφω τίποτε. Γιατί; Κυρίως επειδή τα σκέφτομαι τόσο πολύ που καίγομαι πριν καλά, καλά πλησιάσω στο πληκτρολόγιο. Ξέχωρα απ'αυτό βέβαια παίζει και το ότι όταν μου έρχονται οι καλές εμπνεύσεις δεν είμαι στον υπολογιστή, αλλά ας μην το κάνουμε θέμα...\nΌπως και να'χει, έχετε διαπιστώσει ότι το θέμα της βλακείας σε όλες της της εκφάνσεις είναι ένα από τα κυριότερα θέματα που με απασχολούν.\nΘα μου πείτε και μάλλον σωστά, καλά ρε, κι εσύ με τόσα προβλήματα που υπάρχουν, τους βλάκες επιλέγεις;\nΣωστή η παρατήρηση Ουότσον, μόνο που σου διαφεύγει ότι τα περισσότερα προβλήματα που έχουμε στον σβέρκο τα οφείλουμε στους βλάκες, οι οποίοι είναι κυριολεκτικώς (ως έχω ξαναπεί) το μέγιστο εξαγώγιμο προϊόν της χώρας, πρώτο και στην εγχώρια κατανάλωση: στους βλάκες βασίζονται οι πολιτικοί για να εκλέγονται, τους βλάκες ποτίζουν τα Μέσα Μαζικής Εξημέρωσης για να καλλιεργούν κουτόχορτο, τους βλάκες πείθουν (εσχάτως) οι Ευρωπαίοι περί του ορθού των ενεργειών τους κ.ο.κ. Όπου κι αν γυρίσεις το κεφάλι, υπάρχουν παντού βλάκες. Αστείρευτη απελπισία δάντειας κολάσεως.\nΓιατί όμως αυτά; Διότι ο βλάξ είναι ο πρώτος που θα πειστεί περί του δικαίου της απόψεώς του τουτέστιν περί της ρίψεως εις τον Καιάδα όλων των υπολοίπων απόψεων και δη, με τρόπον εμφατικόν. Ο βλάξ συνήθως φέρεται να έχει ευφράδεια, η οποία κατά τα λοιπά αν αντιπαρατεθεί προς τις γνώσεις κάποιου πραγματικού γνώστη αυτομάτως ρίπτεται εις κατηγορίαν χαμηλοτέραν των ελληνικών ομολόγων της σήμερον. Επιπρόσθετα, ο βλάξ έχει πάντοτε δίκαιο και κάθε του θέση ξεκινάει με αυτό το δεδομένο, ούτως ειπείν κάθε παραδοχή αλλά κι απόρριψη έχουν το αυτό φίλτρο ενεργοποιημένο και το επαναλαμβάνουμε για να το θυμόμαστε πάντοτε: ότι ο βλάκας έχει πάντα δίκιο, κάτι που φυσικά ξέρουμε όλοι μας από την στυγνή μας καθημερινότητα.\nΕπίσης, ο βλάκας είναι ένας άνθρωπος εξαιρετικά επικίνδυνος. Δεδομένου ότι το εύρος διανοητικής του κατανόησης είναι εξαιρετικά χαμηλό, αναγκάζεσαι να πέσεις κι εσύ στο αυτό επίπεδο με αποτέλεσμα ο κόσμος να μην μπορεί πλέον να καταλάβει τη διαφορά ανάμεσα στους από ένα σημείο κι έπειτα. Και το χειρότερο; Δεδομένου ότι ο βλάκας έχει συνηθίσει να φέρεται ως βλάκας ενώ για'σένα το χαμηλό επίπεδο είναι καινοφανές, στα μάτια του κόσμου αυτός που θα φανεί περισσότερο ως βλάκας θα είσαι εσύ, μιας και η εμπειρία του βλάκα στην βλακεία τον κάνει να ζει στο φυσικό του περιβάλλον. Και πάει λέγοντας.\nΈτσι, με δεδομένο ότι ο βλάκας σπανίως έχει εμπόδια μπροστά διότι ποιος θέλει να χάνει την ώρα του με αυτόν, αυτομάτως έχει ελεύθερο πεδίο να κάνει ό,τι θέλει και όπου θέλει, ούτως ειπείν όταν ομιλούμε για διαδίκτυο, να γράψει ό,τι γουστάρει.\nΒέβαια θα μου πείτε, όλοι μας μπορούμε να γράφουμε ό,τι γουστάρουμε, πράγμα σωστό. Μόνο που ένας άνθρωπος που όχι απλώς επιθυμεί να μάθει (και μην ξεχνάμε ότι ο διάλογος είναι μιας μορφής μάθηση για όλους: ο Επίκουρος έλεγε ότι ο κερδισμένος μιας φιλοσοφικής κουβέντας είναι ο ηττημένος κι αυτό επειδή έμαθε κάτι που μέχρι προηγουμένως δεν ήξερε) αλλά δεν επιθυμεί να εκτεθεί κιόλας, θα κάτσει να ψάξει αυτό το θέμα που τον απασχολεί. Θα κάτσει να ενημερωθεί, θα ρωτήσει, θα ενδιαφερθεί.\nΑυτά ο βλάξ είναι προφανές ότι δεν τα κάνει.\nΟ βλάξ δεν χρειάζεται να διαβάσει κάτι, ξέρει.\nΔεν χρειάζεται να επιβεβαιώσει κάτι αν είναι αληθές. Επιβεβαιώνεται από τις συμφωνίες (likes) μεθ'αλλαλαγμών του κόσμου.\nΟ βλάξ δε χρειάζεται να αιτιολογήσει την άποψή του: είναι η σωστή.\nΟ βλάξ, επίσης, είναι αστρολόγος: έχει πετάξει μερικές εκατοντάδες μπαρούφες τε και μπούρδες όπου και καταποντίστηκε πανηγυρικά, όμως ως είναι αναμενώμενο θα σταθεί στην μοναδική φορά που έπεσε μέσα και η οποία είναι συνήθως επιπέδου 1+1=;, γεγονός που στα μάτια του ιδίου και των αυλοκολάκων του τον ανεβάζει εις την εκτίμηση του ιδίου (ιδίως). Φυσικά ο βλάξ συνήθως αδυνατεί να δώσει απάντηση σε μια πιο σύνθετη ερώτηση τύπου 2Χ3-1=;, αλλά αυτό δεν έχει καμία απολύτως σημασία για τον βλάκα. Σημασία έχει ότι ξέρει πόσο κάνει 1+1 και που φυσικά δεν έχει καμία απολύτως σημασία ότι κι ένα παιδάκι ξέρει πόσο κάνει η ίδια πράξη. Επίσης, ως όλοι μας έχουμε παρατηρήσει, διά τον βλάκαν το επιχείρημά σου δεν έχει την παραμικρή αξία άπαξ και αποκλίνει των προγενεστέρων ιδικών του συμπερασμάτων. Ως εκ τούτου τα επιχειρήματά σου, όσο εμπεριστατωμένα κι αν είναι συνήθως καταρρίπτονται με ακαταμάχητες ατάκες του τύπου "είσαι μαλάκας" ή "δεν είναι έτσι" (και τελεία αμέσως μετά) ή "οκ" (αυτό είναι εξόχως ειρωνικό, ως θα έχετε διαπιστώσει. Υποδηλώνει απαξία και αηδία ενίοτε) κ.ο.κ. Κοινό σημείο όλων αυτών των απαντήσεων είναι η βεβαιότητα ότι τα επιχειρήματά σου δεν έχουν καμία τύχη απέναντι στην βεβαιότητα του βλάκα. Και πως να έχουν άλλωστε; Εδώ μιλάμε ότι βλέπεις τον βλάκα να "αντικρούει" επαγγελματίες στο αντικείμενό τους με επιχειρήματα του στυλ "ο Βαρουφάκης μιλάει; Καλά, 'ντάξει..." και αυτομάτως τα επιχειρήματα και οι γνώσεις του κάθε Βαρουφάκη έχουν αναχαιτιστεί. Και όχι μόνο αυτό αλλά μόλις φέρεις τον βλάκα σε τόσο δύσκολη θέση που να μπορεί να το καταλάβει και ο ίδιος κιόλας, συνηθίζει να την κάνει με ελαφρά πηδηματάκια νομίζοντας ότι δεν τον έχεις καταλάβει.\nΣε αυτό το σημείο λοιπόν υπεισέρχονται τα δύο θεμελιώδη αξιώματα της Βλακείας:\nΠρώτον, ότι ο βλάκας δεν μπορεί να ξέρει ότι είναι βλάκας διότι αν το ήξερε δεν θα ήταν.\nΔεύτερον, ότι ο βλάκας αν και πάντοτε έχει την υπόνοια μήπως και απευθύνεσαι σε αυτόν, κατέχει εξίσου πάντοτε και τη βεβαιότητα ότι μιλάς για κάποιον άλλον.\nΣε αυτό το σημείο και προς αποφυγή (περαιτέρω) παρεξηγήσεων θα ήθελα να κάνω μια σημαντική διευκρίνιση. Έλαβα χθες ένα μήνυμα από κάποιον φίλο στο φέηστσιμπουκ που μου διαμαρτυρόταν μάλλον δικαίως για κάποια σχετικά θέματα: με τις επιθέσεις μου κατά των βλακών, είναι προφανές ότι δεν απευθύνομαι στον οποιονδήποτε έχει αντίθετη άποψη με'μένα, ή τέλος πάντων με αυτήν που θεωρώ σωστή. Τις αντίθετες απόψεις πάντα τις σέβομαι, ανεξαρτήτως αν της αποδέχομαι ή όχι. Ακόμη και για τις απόψεις που θεωρώ παντελώς για τον λούτσο καβάλα αναγνωρίζω ότι ο άλλος έχει κάθε δικαίωμα να τις έχει. Εξάλλου κατ' επανάληψιν έχω αναπτύξει ότι στην Δημοκρατία ακόμη και ο φαύλος έχει κάθε δικαίωμα να αναπτύσσει ελεύθερα τις απόψεις του, οπότε αν το έχει ο φαύλος αυτό το δικαίωμα δεν θα το έχει ο βλάκας; Το θέμα είναι ότι ο βλάκας στον οποίον επιτίθεμαι είναι ο προπαγανδιστής βλάκας, αυτός που κάνει μεγάλη ζημιά και δυστυχώς δεν είναι μόνο ένας. Είναι ο βλάκας που μειώνει τον οποιονδήποτε άλλον (και δεν με ενδιαφέρει κάν αν το κάνει ενσυνείδητα ή ασυνείδητα). Είναι ο βλάκας για τον οποίον είτε έχεις στα χέρια σου διδακτορικό πυρηνικής φυσικής είτε κλήση δημοτικής αστυνομίας, έχεις απλώς ένα "χαρτί".\nΟ βλάκας στον οποίον απευθύνομαι είναι αυτός που με γλυκανάλατα, αχουτολίστικα επιχειρήματα (εκ του χαζογκομενίστικου "άχου τοοοοοο") θα σε τσουβαλιάσει εντελώς μηδενηστικά με τον οποιονδήποτε άλλον, αρκεί να διαφωνείτε όλοι με τον βλάκα και ασχέτως αν όλοι εσείς λέτε το ίδιο πράγμα ή όχι.\nΟ βλάκας στον οποίον αναφέρομαι είναι αυτός που δύο χρόνια τώρα έχει κολλήσει στο ότι ο Πάγκαλος έχει απόλυτο δίκιο, τα φάγαμε μαζί και το ρήμα φταίω κλίνεται μόνο στο α' ενικό. Δεν πα να γίνονται σημεία και τέρατα παντού; Όχι, φταίς εσύ που το ένα και το άλλο και μπλα μπλα. Και ποιο το αποτέλεσμα; Ότι άλλοι βλάκες, άριστα εκπαιδευμένοι από την τηλεόραση, τους δημοσιοκάφρους και την ευρύτερη και άριστα στημένη προπαγάνδα, την πατάνε, σε επικροτούν, σε κάνουν να νοιώθεις κάποιος για πρώτη φορά στη μίζερη πραγματικότητά σου και όλοι εσείς μαζί εξαπλώνετε την ενοχοποίηση του μαζί τα φάγαμε...\nΚοινώς, αν δεν θεωρούσα ότι ο βλάκας έκανε τόση ζημιά, δεν θα απασχολούσε σε σημείο να πέφτω εν γνώσει μου επίπεδο σχολιάζοντας. Τουτέστιν, άλλο πράγμα οι προσωπικές απόψεις του καθενός και άλλο η σκαιά προπαγάνδα που δημιουργεί... likes.\nΑ, ώπα... Μισό λεπτό γιατί ξέφυγα.\nΕϊχα μείνει στο γιατί ο βλάκας είναι το πρόβλημα.\nΔιότι ακόμη και σήμερα, pasok-νουδού λαμβάνουν (έστω δημοσκοπικώς) περί το 35% μαζί (27+8 υπολογίζω).\nΔιότι ακόμη και σήμερα μόλις ο 1 στους 2 ψηφοφόρους τους (πρώην και... ακόμα) τους έχει σιχαθεί, τουτέστιν οι μισθοί και οι συντάξεις μπορούν να συμπιεστούν κι άλλο. Η κοινωνία αντέχει.\nΔιότι όποτε ρωτάς "αφού σωθήκαμε, γιατί σωθήκαμε για 7η φορά;" δεν λαμβάνεις καμία απάντηση ή μάλλον πιο σωστά επικρατεί σιωπή ροφού λες και είπες το καραψαγμένο, όπως σιωπή ροφού επικρατεί και στα υπόλοιπα ερωτήματα, μερικά εκ των οποίων θα αναφέρω εντελώς ενδεικτικά:\n-αφού οι συγκεκριμένοι πολιτικοί συν τους Ευρωπαίους και τους ΔοΝηΤάδες θα μας σώσουν με το psi, γιατί απέτυχαν πλήρως σε όλα τα προηγούμενα; (σιωπή ροφού).\n-αφού ήταν τόσο εύκολο να σωθούμε τελικά, γιατί δεν σωθήκαμε εξαρχής πριν από 2 χρόνια; (σιωπή ροφού).\n-αφού πετύχαμε τον στόχο μας, γιατί πανηγυρίζουν και όλοι οι υπόλοιποι; Μήπως είναι ύποπτο το να πανηγυρίζουν ταυτόχρονα και οι λύκοι και τα πρόβατα; (σιωπή ροφού)\n-πως γίνεται τα χθεσινά λαμόγια και αποτυχημένοι σήμερα να είναι οι σωτήρες της χώρας; (σιωπή ροφού)\n-δηλαδή τώρα που πανηγυρίζεις σε φτάνουν τα λεφτά, ε; (σιωπή ροφού).\nΤι σημαίνουν αυτά.\nΌτι ο βλάκας του διπλανού ιστολογίου τε και πόρτας δεν ενδιαφέρεται αν τον φτάνουν τα λεφτά του, αρκεί να μην φτάνουν εσένα τα δικά σου. Νοιώθει καλύτερα έτσι. Και έτσι, μαγνητίζει τους έτερους βλάκες με τα ίδια μυαλά οι οποίοι σχεδόν εν μέσω ονειρόξεων σκεπτόμενοι πόσο κεγαμό είναι όλοι τους, εξάγουν συμπεράσματα για όλους τους υπολοίπους, με βεβαιότητα που ωσάν η μαλακία τους, σπάει και αυτή καρύδια: ή με'μάς, ή με τους άλλους. Πως είπες; Είσαι υπέρ της χρεωκοπίας; Ε, τότε είσαι εχθρός της Ευρώπης, εχθρός της χώρας, είσαι κομμουνιστής! Θες να βγούμε έξω από το ευρώ.\nΦυσικά, το γεγονός ότι παρόλο που τα έχουμε ξεπουλήσει όλα δεν θα μας αποτρέψει να βγούμε και εκτός ευρώ, είναι κάτι που ο βλάκας δεν έχει διαβλέψει, ή μάλλον δεν το θεωρεί καν ενδεχόμενο του πραγματικού κόσμου. Όπως αντίστοιχα δεν έχει τη διανοητική δυνατότητα (βλάκας γαρ) να σου εξηγήσει γιατί ας πούμε τόση πρεμούρα να είναι τα νέα ομόλογα υπό το αγγλικό δίκαιο, ή γιατί ενώ διαγράψαμε χρέος 100 δισ. ευρώ φορτωθήκαμε δάνειο 130 δισ. ευρώ (με οψιόν να πάρουμε κι άλλο φυσικά), ή να κατανοήσει ότι ναι μεν τα επιτόκια των 130 δισ. ευρώ είναι μικρότερα από αυτά των 100 δισ. αλλά στην πραγματικότητα η διαφορά του επιτοκίου έχει καλυφθεί από τη διαφορά του ποσού (που αγγίζει το 1/3 του ποσού του υποτιθέμενου διαγραφέντος ποσού). Παρομοίως ο βλάκας του διπλανού ιστολογίου τε και πόρτας αδυνατεί να αναγνωρίσει τι σημαίνει ότι η χώρα πλέον παραιτήθηκε κάθε νομικού της δικαιώματος και ασυλίας και ότι τα πάντα θα γίνονται κατά πως γουστάρουν οι δανειστές, στους οποίους έχυμε κυριολεκτικώς υποθηκεύσει τα πάντα με όρο (υποχρέωση) κατάσχεσης (αυτό συμπεριλαμβάνει και γη. Το τι σημαίνει γη, το έχουμε εξηγήσει στα ελληνοτουρκικά). Ομοίως, ο βλάκας στον οποίον απευθύνομαι δεν μπορεί να απαντήσει στο απλούστατο ερώτημα γιατί ενώ έχουμε σωθεί τόσες πολλές συνεχόμενες φορές να χειροτερεύουν όλοι οι δείκτες: βιωτικό επίπεδο, άνεργοι, άστεγοι, μισθοί, συντάξεις, ύφεση. Όλα γίνονται χειρότερα. Πως είναι δυνατόν βρε βλάκα; Και φυσικά, αφού επιλέξαμε σταθερότητα, αφού επιλέξαμε Ευρώπη, αφού κάναμε τόσες θυσίες για να παραμείνουμε στο ευρώ (άσχετα αν δεν θα το ξαναδούμε ποτέ επί της ουσίας), τότε γιατί υπογράψαμε ότι το χρέος σε ενδεχόμενη επιοστροφή στη δραχμή θα παραμείνει ως αξία σε ευρώ; Εξήγησε κάτι έστω για μια φορά στη ζωή σου ρε βλάκα.\nΌλα αυτά όμως (καθώς και πολλά άλλα) είναι άγνωστες έννοιες για τον βλάκα, ο οποίος ζεί μέσα στην ηλίθια μακαριότητά του, αναλογιζόμενος ότι οφείλει να ψηφίσει pasok στις εκλογές, όποτε αυτές γίνουν (παρόλο που φυσικά σε όλους θα λέει ότι ψήφισε Οικολόγους), ενώ ταυτόχρονα θα εξακολουθεί να τα χώνει σε όποιον ψήφισε Σαμαρά καθ'όσον το νουδού κακό ενώ το pasok καλό ως εντελώς διαφορετικό.\nΚαι την ίδιαν στιγμή όποιος έχει αντίθετη άποψη διαπομπεύεται με σχεδόν φασιστικές μεθόδους ενώ η προπαγάνδα πάει σύννεφο, πάντοτε με λεπτεπίλεπτες εκφράσεις που είθισται να εντυπωσιάζουν.\nΚαι η ακόμη μεγαλύτερη πλάκα ποια είναι; Ότι ο βλάκας του διπλανού ιστολογίου τε και πόρτας είανι τελικά τόσο βλάκας που τα χώνει στα μεγαλολαμόγια κιόλας (πχ κανάλια κλπ) ενώ εξυπηρετούν ακριβώς τους ίδιους σκοπούς! Δηλαδή καταντάει πραγματικά γελοίο!\nΘα σας εκμυστηρευθώ κάτι: παλαιότερα πίστευα πως ζουν ανάμεσά μας. Εδώ και καιρό πλέον έχω συνειδητοποιήσει ότι εμείς ζούμε ανάμεσά τους... Είναι τόσοι πολλοί πλέον...\nΓάματα με κεφαλαία γράμματα...\nΤουλάχιστον ξέρω ότι υπάρχουν κάποιοι σκεπτόμενοι άνθρωποι εκεί έξω στην πραγματική ζωή, οι οποίοι δεν έχουν μολυνθεί ακόμα. Αναρωτιέμαι όμως πόσο θα μπορέσουμε να κρατήσουμε.\nΓια το τέλος θα σας αποκαλύψω κάτι: από αυτούς που κατηγορούν τον Χρυσοχοϊδη ότι δεν διάβασε ποτέ το μνημόνιο οι περισσότεροι δεν το διάβασαν ποτέ ούτε αυτοί. Όπως φυσικά δεν έχουν διαβάσει και τίποτε από τα επόμενα. Και δεν εννοώ σε σχόλια φίλων ή άρθρα εφημερίδων, έτσι;\nΕιλικρινά με έχει πιάσει απελπισία...\nΚαι μην ξεχνάτε ότι τα χειρότερα έρχονται.\nΤο είπε και ο Σόιμπλε χθες άλλωστε: μέχρι να γίνουμε Λεττονία, έχουμε καιρό. Μέχρι τώρα δεν είχαμε τραβήξει τίποτε. Και ό,τι λέει ο Σόιμπλε, ο Βαγγέλας μας θα το πράξει με θαυμαστή συνέπεια, προς τέρψην του κάθε βλάκα.\nΚυριολεκτικά καληνύχτα, σε όλους.\nΠάλι μας πρήζει ο Hades στις 10:48 μ.μ.\nΝα δεις που το'χω βάλει... Η χώρα δεν σώνεται, Ντόπια Εκλεκτή Βλακεία, Ο θαυμαστός (νεο)Έλληνας, Πολιτικές καταστάσεις, Ύπνος βαθύς\nΚαταιγιστικός. Άψογος. Βέβαια, δεν είναι μόνο θέμα βλακείας, αλλά κι εξαρτήσεων.\n13 Μαρτίου 2012 - 9:53 π.μ.\nΜια επιφυλαξη μονο.\nΘεωρω πλεον πως η βλακεια διαχεεται απο...τα ψηλα στα χαμηλα. Ητοι ηπεφωτισμενη ΕΛ και Ευρωπαϊκη ηγεσια μας χεζει ψηλα και αγναντευει!\n13 Μαρτίου 2012 - 11:22 π.μ.\nΘα συμφωνήσω με αυτό. Αλλά μήπως τελικά ο εκρηκτικός συνδυασμός των δύο φτιάχνει ένα ακόμη πιο εκρηκτικό μίγμα; Ενδιαφέρον ερώτημα...\nΑ, δεν θα διαφωνήσω καθόλου. Και μάλιστα να προσθέσω ότι διαχέεται διαμέσου των ευαγών ΜΜΕ κυρίως. Οι πολιτικοί μας έχουν κυριολεκτικά τον λαό που τους αξίζει, δεν το συζητάμε αυτό, απλά είναι θέμα για άλλο σενδόνι... :)\n14 Μαρτίου 2012 - 7:35 μ.μ.\nΕίσθε ελιτίστας και άλλα τέτοια.\nΔε βλέπετε οι οίκοι αξιολόγησης μας έβαλαν στο B- ;\nΕ; Ε; Και με Βαγγέλα και Αντώνη μεσ' τα πράματα, που θα πάει, θα διοριστούμε στο δημόσιο.\n14 Μαρτίου 2012 - 10:53 μ.μ.\nΑξιοτιμότατε, φυσικά και δεν πέρασε απαρατήρητος; η γιγανταιαία αναβάθμιση των οίκων ανοχής και αξιολόγησης! Απλά θέλουν να μας ευχαριστήσουν που τους τα ξεπουλήσαμε όλα, μέχρι και το δημόσιο!\nΠάντως, είναι μέγα δίλημμα: Βαγγέλας, ή Αντώνης; Σκατά σωτέ με λευκή σώς ή σκατά με φράουλες και σαντιγί; Εδώ σε θέλω.\nΑπό την αρχή μέχρι το τέλος.. Ποιός Βαρουφάκης μωρέ τι να μας πει κι αυτός τώρα, το κομμούνι;\n15 Μαρτίου 2012 - 7:15 μ.μ.\nΚουμουνιστής και ο Βαρουφάκης; Εκτός από οικονομολόγος;;; Χόλυ φακ...\nΡε, μήπως ήταν αυτός που μου'χε κόψει με κονσερβοκούτι το ίντερνετ τις προάλλες; Διότι νόμιζα πως ήταν ο zaphod!\n15 Μαρτίου 2012 - 7:23 μ.μ.


Ουίνστον Τσόρτσιλ, χασάπης του ελληνικού λαού - Ατέχνως\nΒρίσκεστε:Ατέχνως»Ιστορία»Πρόσωπα»Ουίνστον Τσόρτσιλ, χασάπης του ελληνικού λαού\nΟυίνστον Τσόρτσιλ. Βρετανός πολιτικός και αρχηγός του Συντηρητικού Κόμματος. Γεννήθηκε στις 30 Νοεμβρίου 1874 στο ανάκτορο Μπλένιμ της Οξφόρδης. Γόνος εύπορης οικογένειας ευγενών, ήταν ο δευτερότοκος γιος του πολιτικού Ράντολφ Τσόρτσιλ και της αμερικανίδας Τζένι Τζέρομ, κόρης του Λέοναρντ Τζέρομ, τραπεζίτη και ιδιοκτήτη των Τάιμς της Νέας Υόρκης.\nΣτα 21 του χρόνια έγινε αξιωματικός του ιππικού και στρατιωτικός παρατηρητής. Τα αμέσως επόμενα χρόνια τον βρίσκουν να έχει ενταχθεί στα βρετανικά στρατεύματα των Ινδιών, της Αιγύπτου και της Νότιας Αφρικής, εκτελώντας παράλληλα καθήκοντα πολεμικού ανταποκριτή. Η πρώτη του απόπειρα να διεκδικήσει βουλευτική έδρα ως υποψήφιος των Συντηρητικών το 1899 στέφθηκε από παταγώδη αποτυχία. Ένα χρόνο αργότερα κατάφερε να εκλεγεί βουλευτής του Συντηρητικού Κόμματος, από το οποίο διαφωνώντας θα αποχωρήσει το 1904 για να ενταχθεί στους Φιλελευθέρους. Η παρουσία του στη Βουλή των Κοινοτήτων είναι έντονη και χαρακτηρίζεται από σχολαστικά προπαρασκευασμένους λόγους, που αναδεικνύουν τη ρητορική του δεινότητα.\nΑπό το 1917 και μετά διετέλεσε κατ’ επανάληψη υπουργός υπηρετώντας μια ακραία ιμπεριαλιστική πολιτική. Ως υπουργός Στρατιωτικών το 1919 πρωτοστάτησε στη αντισοβιετική εισβολή με στόχο την κατάπνιξη της Επανάστασης. Στη συνέχεια ως υπουργός των Αποικιών χρησιμοποίησε για πρώτη φορά την πολεμική αεροπορία για την καταστολή των εθνικοαπελευθερωτικών κινημάτων στις αποικίες.\nΠέθανε στις 24 Ιανουαρίου 1965.\nΟυίνστον Τσόρτσιλ Σαν σήμερα 24 Ιανουαρίου Σαν σήμερα 30 Νοεμβρίου\nΠροηγούμενη δημοσίευση Δ. Ταχματζίδης: Οι φιλόλογοι είμαστε “οι θεματοφύλακες της ανθρωπιστικής διάστασης της Παιδείας”\nΕπόμενη δημοσίευση Ακύρωσε απόφαση του δήμου Χαϊδαρίου υπέρ μικροκαταστηματαρχών η Αποκεντρωμένη Διοίκηση